cyanic-selkie/wikianc huggingface dataset:
ലാൽറുവാത്താര
കേരള ബ്ലാസ്റ്റേഴ്സ്
2017 ജൂലൈ 23 ന് കേരള ബ്ലാസ്റ്റേഴ്സ് 2017–18 ഇന്ത്യൻ സൂപ്പർ ലീഗ് സീസണിനായി 2017–18 ഐ.എസ്.എൽ പ്ലേയേഴ്സ് ഡ്രാഫ്റ്റിന്റെ നാലാം റൗണ്ടിൽ ലാൽരുത്താരയെ തിരഞ്ഞെടുത്തു. 2017 നവംബർ 17 ന് എ‌ടി‌കെയെതിരെ ക്ലബ്ബിനായി അരങ്ങേറ്റം കുറിച്ചു. മത്സരം ആരംഭിച്ച അദ്ദേഹം 0-0 സമനില നിലനിർത്താൻ കേരള ബ്ലാസ്റ്റേഴ്സിനെ സഹായിച്ചു. 2021 വരെ അദ്ദേഹത്തെ ബ്ലാസ്റ്റേഴ്സ് നിലനിർത്തുന്നു.
അന്താരാഷ്ട്ര
2019 മാർച്ച് 27 ന് കിർഗിസ്ഥാനെതിരെ 2019 എ.എഫ്.സി ഏഷ്യൻ കപ്പ് യോഗ്യതാ മത്സരങ്ങളിൽ ഇന്ത്യയ്ക്കായി അരങ്ങേറ്റം കുറിച്ചു. 2017 ജൂലൈയിൽ ഖത്തറിലേക്ക് പോയ അവസാന ഇന്ത്യ അണ്ടർ 23 ടീമിൽ 2018 എ.എഫ്.സി അണ്ടർ 23 ചാമ്പ്യൻഷിപ്പ് യോഗ്യത നേടി.
പ്രസിദ്ധീകരിച്ച അമർചിത്രകഥകൾ
അമർചിത്രകഥപരമ്പരയിലെ ലക്കങ്ങളുടെ പട്ടികയാണിത്. ചുവടെയുള്ള പട്ടിക പഴയ   പരമ്പരയുടെയും പുതിയ പരമ്പരയുടെയും ഭാഗമായ നമ്പറിംഗ് കാണിക്കുന്നു. ഒന്നാം പരമ്പരയിൽ മാത്രം പ്രസിദ്ധീകരിച്ച ചില ലക്കങ്ങളുണ്ട്. അവ രണ്ടാം പരമ്പരയിൽ പ്രസിദ്ധീകരിച്ചിട്ടില്ല, അവയെ "NA" ഉപയോഗിച്ച് സൂചിപ്പിച്ചിരിക്കുന്നു. പഴയ പരമ്പര #11 മുതൽ #436 വരെയാണ് എന്നാൽ പുതിയ പരമ്പര #501 മുതൽ ആരംഭിക്കുന്നു. പുതിയ പരമ്പരയിലെ ലക്കങ്ങൾ സാധാരണയായി ഒരു ഡീലക്സ് ഫോർമാറ്റിൽ ആണ് കാണപ്പെടുന്നത്, അവ സാധാരണയായി പഴയ പരമ്പരയിലെ  ലക്കങ്ങൾ പുതിയതായി അച്ചടിച്ചതാണ്. എന്നിരുന്നാലും കൽപന ചൗള, ജെആർഡി ടാറ്റ തുടങ്ങിയ ചില ലക്കങ്ങൾ പുതിയതായി അച്ചടിച്ചതും രണ്ടാം പരമ്പരയിൽ ഉള്ളതും ഒന്നാമത്തേതിൽ ഇല്ലാത്തും ആണ്. അതുപോലെ, പഴയ പരമ്പര ലക്കങ്ങളിൽ ഭൂരിഭാഗവും പുതിയ പരമ്പരയിൽ വീണ്ടും പ്രത്യക്ഷപ്പെട്ടിട്ടുണ്ടെങ്കിലും, നെപ്പോളിയൻ ബോണപാർട്ടെ, ലൂയിസ് പാസ്ചർ തുടങ്ങിയ ചില ലക്കങ്ങൾ പുതിയ പരമ്പരയിൽ പ്രസിദ്ധീകരിച്ചിട്ടില്ല.
പ്രസിദ്ധീകരിച്ചവയുടെ പട്ടിക
Key https://books.google.com/books?id=Wf_cDgAAQBAJ&printsec=frontcover&source=gbs_ge_summary_r&cad=0 https://digital.amarchitrakatha.com/id006959024/Swami-Pranavananda
ആറന്മുള വിമാനത്താവള നിർമ്മാണപദ്ധതി
കേരളത്തിൽ, പത്തനംതിട്ട ജില്ലയിലെ ആറന്മുളയിൽ 2,000 കോടി രൂപ മുതൽമുടക്കിൽ നിർമ്മിക്കാനുദ്ദേശിക്കുന്ന ഒരു വിമാനത്താവളമാണ് കെ.ജി.എസ്. ആറന്മുള ഇന്റർനാഷണൽ എയർപോർട്ട്. ഏകദേശം 700 ഏക്കർ (2.8 ചതുരശ്രകിലോമീറ്റർ) ഭൂമിയിലാണ് വിമാനത്താവളം പണിയാനുദ്ദേശിച്ചിരുന്നത്. വിവാദങ്ങളുണ്ടാക്കിയ ഈ പദ്ധതി പരിസ്ഥിതിപ്രവർത്തകരിൽ നിന്നും സ്ഥലവാസികളിൽ നിന്നും പ്രതിപക്ഷ പാർട്ടികളിൽ നിന്നും ശക്തമായ എതിർപ്പ് നേരിടുന്നുണ്ട്. സംസ്ഥാന സർക്കാർ ഈ വിമാനത്താവളം ആവശ്യമാണെന്നും പാർലമെന്ററി സ്റ്റാൻഡിംഗ് കമ്മിറ്റിയുടെ എതിർപ്പുണ്ടെങ്കിലും പദ്ധതിയുമായി മുന്നോട്ടുപോകുമെന്നുമാണ് നിലപാടെടുത്തിരിക്കുന്നത്. ഈ പദ്ധതി നേരിട്ട് 1,500 അൾക്കാർക്കും നേരിട്ടല്ലാതെ 6,000 ആൾക്കാർക്കും തൊഴിൽ ലഭ്യമാക്കുമെന്ന് പ്രതീക്ഷിക്കുന്നു.
എയർബസ് എ-300, ബോയിംഗ്-747 എന്നിവ ഇറക്കുവാൻ പാകത്തിൽ വിമാനത്താവളം നിർമ്മിക്കാനാണ് പദ്ധതി. പത്തനംതിട്ട, ഇടുക്കി, ആലപ്പുഴ കോട്ടയം എന്നീ ജില്ലകളിലെ പ്രവാസികളെ ലക്ഷ്യമിട്ടാണ് ഇവിടെ വിമാനത്താവളം നിർമ്മിക്കുന്നത്.
എതിർപ്പ്
ആറന്മുള - കുളനട റോഡിൽ നാൽകാലിക്കൽ പാലത്തിനടുത്താണ് വിമാനത്താവള നിർമ്മാണം ആരംഭിച്ചത്. 2005 - ലാണ് വിമാനത്താവളത്തിനായി പദ്ധതി രൂപപ്പെടുത്തിയത്.പദ്ധതിക്ക് അനുമതി കൊടുത്തത് ചട്ടവിരുദ്ധമായാണെന്ന് ചൂണ്ടിക്കാട്ടപ്പെടുന്നു. തുടർന്ന് ആറന്മുള ഏവിയേഷൻ ലിമിറ്റഡ് എന്നപേരിൽ കമ്പനി രൂപവൽക്കരിച്ച് പ്രവർത്തനം തുടങ്ങിയകാലം മുതൽ പരിസ്ഥിതിപ്രവർത്തകർ ഇതിനെതിരെ രംഗത്തുവന്നിരുന്നു. ഈ വിമാനത്താവളത്തിന് എതിരെ സംസ്ഥാനത്തെ പ്രതിപക്ഷവും, പരിസ്ഥിതിപ്രവർത്തകരും ശക്തമായ പ്രക്ഷോഭം നടത്തിവരികയാണ്. വിമാനത്താവളം വരുന്നതുമൂലമുണ്ടാകുന്ന പാരിസ്ഥിതിക പ്രത്യാഘാതങ്ങളെ മുന്നിർത്തിയാണ് ഇത്. പോരാട്ടത്തിൻറെ മുന്നണിയിൽ കുമ്മനം രാജശേഖരൻ, സുഗതകുമാരി, ജസ്റ്റിസ് വി.ആർ. കൃഷ്ണയ്യർ, വി.എസ്. അച്യുതാനന്ദൻ മുതലായ സാമൂഹ്യപ്രവർത്തകരും പദ്ധതി പ്രദേശത്തെ പതിനായിരക്കണക്കിന് പൊതുജനങ്ങളും അണി നിരക്കുന്നു.
പരിസ്ഥിതിപ്രവർത്തകരിൽനിന്നും നാട്ടുകാരിൽ നിന്നും ഈ സംരംഭം വലിയ എതിർപ്പ് നേരിടുന്നുണ്ട്. ഇതിന്റെ നിർമ്മാണം ഗുരുതരമായ പാരിസ്ഥിതിക പ്രത്യാഘാതങ്ങളുണ്ടാക്കുമെന്ന് പരിസ്ഥിതിപ്രവർത്തകരും ഇടതുപക്ഷം നേതൃത്വം നല്കുന്ന പ്രതിപക്ഷവും ചൂണ്ടിക്കാട്ടുന്നു. 2000 കോടി മുതൽ മുടക്കിൽ കെ.ജി.എസ്. ഗ്രൂപ്പാണ് (കുമരൻ-ജിജി- ഷണ്മുഖം എന്നിവരാണ് ചൈന്നൈ ആസ്ഥാനമായി പ്രവർത്തിക്കുന്ന ഈ കമ്പനിയുടെ ഉടമസ്ഥർ) വിമാനത്താവളം നിർമ്മിക്കുന്നത്. തുടക്കത്തിൽ 500 കോടിയാണ് നിക്ഷേപം. പണിപൂർത്തിയാക്കാനായാൽ കേരളത്തിലെ നാലാമത്തെ വിമാനത്താവളമായിരിക്കും ഇത്. 2012 ഓഗസ്റ്റ് 17-ന് വിമാനത്താവളത്തിന് കേന്ദ്രാനുമതി ലഭിച്ചു.
കെ.ജി.എസ്. ഗ്രൂപ്പ്
കെ. കുമരൻ, ജിജി ജോർജ്ജ്, പി.വി. ഷൺമുഖം എന്നിവരാണ് കെ.ജി.എസ്. ഗ്രൂപ്പിൻറെ പ്രൊമോട്ടർമാർ. (ഈ മൂന്നു പ്രൊമോട്ടർമാരുടെ പേരുകളുടെ ആദ്യ അക്ഷരങ്ങൾ കൂട്ടിച്ചേർത്താണ് കെ.ജി.എസ്. എന്ന പേര്.) കെ.ജി.എസ്സിന്റെ ഒഫീഷ്യൽ പേജ് പ്രകാരം അവരുടെ എല്ലാ കൺസ്ട്രക്ഷൻ വർക്കുകളും ഒന്നുകിൽ അപ്കമിംഗ് അല്ലെങ്കിൽ ഓൺഗോയിംഗ് ആണ്. ഇത് സൂചിപ്പിയ്ക്കുന്നത് കെ.ജി.എസ്. ഒരു പുത്തൻ കമ്പനിയാണ് എന്നാണ്. എയർപോർട്ട് പോലെ ഒരു വലിയ പ്രോജക്ട് ഏറ്റെടുത്തു നടത്തുവാനുള്ള പ്രാപ്തി ഉണ്ട് എന്ന് കെ.ജി.എസ്. ഇതേ വരെ തെളിയിച്ചിട്ടുമില്ല.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നിർദ്ദിഷ്ടവിമാനത്താവളങ്ങൾ
സാറാ ബറേലിസ്
സാറാ ബെത്ത് ബറേലിസ് (, ; ജനനം: ഡിസംബർ 7, 1979) ഒരു അമേരിക്കൻ ഗായികയും ഗാനരചയിതാവും നടിയും രചയിതാവും നിർമ്മാതാവുമാണ്. 2004-ൽ ബറേലിസ് തന്റെ ആദ്യ സ്റ്റുഡിയോ ആൽബമായ കെയർഫുൾ കൺഫെഷൻസ് പുറത്തിറക്കി. രണ്ടാമത്തെ സ്റ്റുഡിയോ ആൽബമായ ലിറ്റിൽ വോയ്‌സ് (2007) പുറത്തിറങ്ങിയതോടെ അവർക്ക് കൂടുതൽ അംഗീകാരം ലഭിച്ചു. ഈ ആൽബത്തിലെ "ലവ് സോംഗ്" എന്ന ഹിറ്റ് സിംഗിൾ ബിൽബോർഡ് ഹോട്ട് 100-ൽ നാലാം സ്ഥാനത്തെത്തുകയും സോംഗ് ഓഫ് ദ ഇയർ ഉൾപ്പെടെ രണ്ട് ഗ്രാമി പുരസ്കാര നാമനിർദ്ദേശങ്ങൾ നേടുകയും ചെയ്തു. 2010-ൽ, മൂന്നാമത്തെ സ്റ്റുഡിയോ ആൽബമായ കാലിഡോസ്കോപ്പ് ഹാർട്ട് പുറത്തിറങ്ങുകയും, അതിലെ പ്രധാന സിംഗിൾ "കിംഗ് ഓഫ് എനിതിംഗ്" ഗ്രാമി അവാർഡിന് നാമനിർദ്ദേശം ചെയ്യപ്പെട്ടു. 2011-ൽ, എൻബിസി ഗാനമത്സര പരമ്പരയായ ദ സിംഗ്-ഓഫിന്റെ മൂന്നാം സീസണിൽ ബറേലിസ് ഒരു ജഡ്ജിയായി സേവനമനുഷ്ഠിച്ചു. 2013-ൽ, അവൾ തന്റെ നാലാമത്തെ സ്റ്റുഡിയോ ആൽബമായ ദി ബ്ലെസ്ഡ് അൺറെസ്റ്റ് പുറത്തിറങ്ങുകയും, അത് ആൽബം ഓഫ് ദ ഇയർ ഉൾപ്പെടെ രണ്ട് ഗ്രാമി പുരസ്കാര നോമിനേഷനുകൾ നേടുകയും ചെയ്തു.
ആദ്യകാലം
കാലിഫോർണിയയിലെ ഹംബോൾട്ട് കൗണ്ടിയിലെ യുറേക്കയിൽ ജനിച്ചു വളർന്ന ബറേലിസ്, ശവസംസ്കാര ചടങ്ങിൽ ജോലി ചെയ്യുന്ന ബോണി ഹാൽവോർസന്റെയും (മുമ്പ്, കാപ്പല്ലസ്) ഇൻഷുറൻസ് ഏജൻറായ പോൾ ബറേലിസിന്റെയും മൂന്ന് പെൺമക്കളിൽ ഒരാളാണ് അവൾക്ക് സ്റ്റേസി, ജെന്നിഫർ എന്നീ രണ്ട് സഹോദരിമാരും മെലഡി എന്ന അർദ്ധസഹോദരിയും ഉണ്ട്. ഇറ്റാലിയൻ, ഇംഗ്ലീഷ്, ജർമ്മൻ, പോർച്ചുഗീസ്, ഫ്രഞ്ച് വംശജയായ അവളുടെ അവസാന നാമം ബറേലിസ് ഫ്രഞ്ചിൽനിന്നുള്ളതാണ്. അവൾ ഇറ്റാലിയൻ ഭാഷ സംസാരിക്കുന്ന അവൾ, ഒരു വർഷത്തോളം ഇറ്റലിയിൽ താമസിച്ചിരുന്നു.
കൈപിങ് ഡിയാവ്ലു
ചൈനയിലെ കൈപിങ് കൗണ്ടിയിൽ കണ്ടുവരുന്ന ഒരിനം ബഹുനില മന്ദിരമാണ് കൈപിങ് ഡിയാവ്ലു. പ്രധാനമായും പ്രബലിത കോൺക്രീറ്റ് ഉപയോഗിച്ചാണ് ഈ നിർമിതികൾ പണിയുന്നത്. ക്വിങ് രാജവംശത്തിന്റെ കാലത്താണ് ആദ്യത്തെ കൈപ്ലിങ് ഡിയാവ്ലുക്കൽ നിർമ്മിക്കപ്പെടുന്നത്. പിന്നീട് 3000ത്തിലധികം ഡിയാവ്ലുക്കൽ പടുതുയർത്തിയെങ്കിലും ഇന്നിവയിൽ ഏകദേശം 1,833എണ്ണമാണ് അവശേഷിക്കുന്നത്. ലഘുചിത്രം|ഇടത്ത്‌
ഗദച്ചുണ്ടൻ
കേരളത്തിലെ പശ്ചിമ ഘട്ടങ്ങളിൽ കാണപ്പെടുന്ന ഒരു ശലഭമാണ് ഗദച്ചുണ്ടൻ (Club Beak) (Libythea myrrha). ഇന്ത്യയുടെ വടക്കുക്കിഴക്കൻ മേഖലയിലും ഇതിനെ കാണാനാകും.
ജീവിതരീതി
കലഹപ്രിയനായ ഒരു ശലഭമാണ് ഗദച്ചുണ്ടൻ. അന്യശലഭങ്ങളെ സമീപത്ത് കണ്ടാൽ പിന്തുടർന്ന് തുരത്തുന്നത് കാണാം. ശലഭത്തെ ശല്യപ്പെടുത്തിയാൽ പെട്ടെന്ന് പറന്ന് പോകും. മിക്കപ്പോഴും കുറച്ച് കഴിയുമ്പോൾ അതേയിടത്ത് തന്നെ തിരിച്ച് വന്നിരിക്കുന്നത് കാണാം. ഉണങ്ങിയ ഇലകളോട് നിറസാദൃശ്യമുള്ളതിനാൽ കരിയിലകളിലിരുന്നാൽ കണ്ടെത്താൻ പ്രയാസമാണ്. നനഞ്ഞ മണ്ണിൽ നിന്ന് ലവണം ഉണ്ണുന്ന സ്വഭാവമുണ്ട്. പാറപ്പുറത്തെ ഉണങ്ങിയ മണ്ണിൽ നിന്ന് പോഷകങ്ങളും ലവണങ്ങളും നുണയുന്നത് കാണാം. ശലഭങ്ങൾക്ക് ദ്രവരൂപത്തിലുള്ള ആഹാരമേ കഴിക്കാൻ പറ്റൂ എന്നതിനാൽ ഉമിനീരിൽ ചാലിച്ചാണ് പോഷകങ്ങൾ വലിച്ചെടുക്കുന്നത്.
ശരീരപ്രകൃതി
ചിറകിന് തവിട്ടുനിറമാണ്. മുൻ ചിറകിന്റെ പുറത്ത് ഏതാണ്ട് മധ്യത്തിലായി ഗദപോലെ ഒരു അടയാളമുണ്ട്. വരകളും പൊട്ടുകളും ചേർന്നുണ്ടായതാണ് ഈ അടയാളം. ചിറകിന്റെ മേൽഭാഗത്ത് പുള്ളികൾ ചേർന്നുണ്ടായ പട്ടയും കാണാം. ചുണ്ട് കൊക്ക് പോലെ കൂർത്തിരിക്കുന്നതാണ്.
പ്രത്യുൽപാദനം
ഓമ സസ്യത്തിലാണ് ഇവ മുട്ടയിടുന്നത്. ഒറ്റയായിട്ടാണ് മുട്ടയിടുക. മുട്ടയ്ക്ക് വീപ്പയുടെ ആകൃതിയാണ്. ശലഭപ്പുഴുവിന് ഇരുണ്ട പച്ചനിറമാണ്. മേൽഭാഗത്ത് മഞ്ഞവരയും കാണാം. ഇലയുടെ അടിവശത്താണ് ശലഭപ്പുഴുവിന്റെ വാസം. പുഴുപ്പൊതിക്ക് ഇളം പച്ചനിറമാണ്. ഇലയുടെ അടിവശത്തായി തന്നെയാണ് ഇതും കാണപ്പെടുന്നത്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
മാർഗരെറ്റ് ക്രേവൻ
മാർഗരെറ്റ് ക്രേവൻ (March 13, 1901 – July 19, 1980) അമേരിക്കൻ എഴുത്തുകാരിയായിരുന്നു.
ജീവചരിതം
മാർഗരെറ്റ് ആർതർ ജെ. ക്രേവന്റെയും എമിലി കെ. ക്രേവന്റെയും മകളായിരുന്നു. അവരുടെ ജനനശേഷം അവരുടെ കുടുംബം മോണ്ടാന വിട്ട് വാഷിങ്ടണിലെ ബെല്ലിങ്‌ഹാമിലേയ്ക്കു താമസം മാറ്റി.
ബെല്ലിങ്‌ഹാമിൽ തന്റെ സ്കൂൾ ജീവിതം പൂർത്തിയാക്കിയ മാർഗരെറ്റ് ക്രേവൻ, സ്റ്റാൻഫോഡ് സർവ്വകലാശാലയിൽ ചരിത്രം പഠിച്ചു.
1924ൽ തന്റെ ബിരുദം നേടിയശേഷം അവർ മെർക്കുറി ഹെറാൾഡിലെ മാനേജിങ് എഡിറ്ററുടെ സിക്രട്ടറിയായി. അവർ പതുക്കെ ആ പത്രത്തിൽ ആദ്യം തന്റെ ഇനിഷ്യൽ ഉപയോഗിച്ചും പിന്നീട് സ്വന്തം പേരിലും എഡിറ്റോറിയലുകൾ എഴുതി. എഡിറ്ററുടെ മരണശേഷം, മാർഗരെറ്റ് പാലോ അൾട്ടോയിലേയ്ക്കു തിരികെപ്പോയി. അവിടെ അവർ മാസികകൾക്കുവേണ്ടി ചെറുകഥകൾ എഴുതിനൽകി. 1941ൽ സണ്ടേ ഐവനിങ് പോസ്റ്റ് അവരുടെ കഥകൾ സ്വീകരിക്കാൻ തുടങ്ങി. അടുത്ത 20 വർഷത്തോളം അവർ ആ പത്രത്തിനായി കഥകൾ എഴുതി. ഈ സമയം അവരുടെ കണ്ണിന്റെ കാഴ്ചശക്തി ബാക്ടീരിയൽ ഇൻഫെക്ഷൻ കാരണം തകരാറിലായി. എന്നാൽ 1960ൽ കാഴ്ച്ചശക്തി വീണ്ടെടുത്തു.
തുടർന്ന് അവർ റെഡ് ഇന്ത്യനുകളെ സന്ദർശിക്കാനിടയായി അതോടെ അവരെപ്പറ്റി പഠിച്ച അവർ അവരെപ്പറ്റി കഥകൾ എഴുതി. ഇന്ത്യൻ ഔട്പോസ്റ്റ് അത്തരം കഥയാണ്. അവർ Kwakwaka'wakw (Kwakiutl)എന്ന ആദിവാസികളെ സന്ദർശിക്കുകയും അവരെപ്പറ്റി ഐ ഹേഡ് ത ഓവൽ കാൾ മൈ നെയിം എന്ന നോവൽ എഴുതുകയും ചെയ്തു.
പന്നിയിറച്ചി
വളർത്തു പന്നിയുടെ ഇറച്ചിയാണ് പന്നിയിറച്ചി അഥവാ പോർക്ക്. ലോകത്ത് എല്ലായിടത്തും കണ്ടുവരുന്ന ഒരു ഭക്ഷ്യയോഗ്യമായ മാംസമാണ് പോർക്ക്. ചൈനയാണ് പോർക്ക് ഉൽപ്പാദനത്തിലും ഉപയോഗത്തിലും മുന്നിട്ടു നിൽക്കുന്ന രാജ്യം. മനുഷ്യർ ഏറ്റവുമധികം ഭക്ഷിക്കുന്ന മാംസം പന്നിയിറച്ചിയാണ്. 7000 ബി.സി മുതൽ മദ്ധ്യപൂർവേഷ്യയിൽ പന്നികളെ ഇറച്ചിക്കുവേണ്ടി വളർത്തിയിരുന്നു.
ഉപഭോഗം
നിലവിൽ ചൈനയിലാണ് ഏറ്റവുമധികം പന്നിയിറച്ചി ഉപയോഗിക്കുന്നത്. അമേരിക്കയിലെ ശരാശരി ഉപയോഗം കുറഞ്ഞു വരുന്നതായി പഠനങ്ങൾ തെളിയിക്കുന്നു. കേരളത്തിലെ ക്രിസ്ത്യൻ കുടുംബങ്ങളിൽ പന്നിക്കറി സാധാരണമാണ്. ലഘുചിത്രം|കേരളത്തിലെ പന്നിക്കറി
അവലംബം
വർഗ്ഗം:ഭക്ഷണപദാർത്ഥങ്ങൾ
റുബിഡിയം അസറ്റേറ്റ്
ഉപയോഗം
റുബിഡിയം അസറ്റേറ്റ് സിലനോൾ ടെർമിനേറ്റഡ് സിലോക്സെയ്ൻ ഒലിഗോമറുകളുടെ പോളിമറൈസേഷനായി ഒരു രാസത്വരകമായി ഉപയോഗിക്കുന്നു.
അവലംബം
വർഗ്ഗം:അസറ്റേറ്റുകൾ
മഡോണ ആന്റ് ചൈൽഡ് വിത് റ്റു സെയിന്റ്സ് (ജെന്റൈൽ ഡാ ഫാബ്രിയാനോ)
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1390-1395നും ഇടയിൽ വരച്ച ടെമ്പറ ഗോൾഡ് പാനൽ പെയിന്റിംഗാണ് മഡോണ ആന്റ് ചൈൽഡ് വിത് റ്റു സെയിന്റ്സ്. മഡോണ ആന്റ് ചൈൽഡ് ഇൻ ഗ്ലോറി ബിറ്റുവീൻ സെയിന്റ് ഫ്രാൻസിസ് ആന്റ് സെയിന്റ് ക്ലെയർ എന്നും ഈ ചിത്രം അറിയപ്പെടുന്നു. ഇപ്പോൾ ഈ ചിത്രം പവിയയിലെ പിനാകോട്ടെക്ക മലസ്പീനയിൽ സംരക്ഷിച്ചിരിക്കുന്നു. കലാകാരന്റെതാണെന്ന് ആരോപിക്കപ്പെട്ട നിലനിൽക്കുന്ന ആദ്യകാല ചിത്രങ്ങളിൽ ഒന്നാണിത്.
പവിയയിലെ സാന്താ ചിയാര ലാ റിയൽ മഠത്തിൽ നിന്ന് രൂപംകൊണ്ട ഈ ചിത്രം 1380-ൽ സാവോയിയിലെ ബിയാങ്ക ഫ്രാൻസിസ്കൻ ഭവനത്തിൽ സ്ഥാപിച്ചു. ഇതിലെ സ്വർണ്ണപ്പണി ജിയോവന്നിനോ ഡി ഗ്രാസിയെ വളരെയധികം സ്വാധീനിച്ചിരുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
വേദ തൊഴൂർ കൊല്ലേരി
ഒരു ചിത്രകാരിയും ശിൽപ്പിയും പ്രതിഷ്ഠാപന കലാകാരിയുമാണ് വേദ തൊഴൂർ കൊല്ലേരി.
ജീവിതരേഖ
ചെന്നൈയിൽ ജനിച്ച വേദ നരവംശശാസ്ത്രത്തിലും മനഃശാസ്ത്രത്തിലും മുംബൈ സെന്റ് സേവ്യേഴ്സ് കോളേജിൽ നിന്നു ബിരുദം നേടി. സൃഷ്ടി സ്കൂൾ ഓഫ് ഡിസൈനിൽ കലാ പഠനം നടത്തി. ബി.സി. സന്യാലിന്റെ നിശ്ചലചിത്രങ്ങളും സ്കെച്ച് ബുക്കും കത്തുകളും ഡിജിറ്റൈസ് ചെയ്യുന്നതിൽ പങ്കാളിയായി. ഡൽഹി ശിൽപ്പി ചക്ര എന്ന സംഘടന രൂപീകരിച്ചു. ഉത്തർപ്രദേശിലെ ദാദ്രിയിലുള്ള ശിവ് നാടാർ സർവകലാശാലയിൽ നിന്ന് എംഎഫ്എ ബിരുദം നേടി. ബെയ്റൂട്ടിലെ ആഷ്കൽ അൽവാൻ പ്രോഗ്രാമിലേക്കു തെരഞ്ഞെടുക്കപ്പെട്ടു.
അവലംബം
വർഗ്ഗം:കലാകാരികൾ വർഗ്ഗം:കൊച്ചി-മുസിരിസ് ബിനാലെ 2018
സോവിയറ്റ് ലാന്റ് നെഹ്രു അവാർഡ് ലഭിച്ചവരുടെ പട്ടിക
സോവിയറ്റ് ലാന്റ് നെഹ്രു അവാർഡ് ലഭിച്ചവരുടെ പട്ടിക ആണ് താഴെക്കൊടുക്കുന്നത്.
അമേരിക്കയിലെ സ്റ്റേറ്റ് സെക്രട്ടറിമാരുടെ പട്ടിക
അമേരിക്കയിലെ (യുണെറ്റഡ് സ്റ്റേറ്റ്സ്) സ്റ്റേറ്റ് സെക്രട്ടറിമാരുടെ പട്ടിക.
സ്റ്റേറ്റ് സെക്രട്ടറിമാർ ഓഫീസിലുണ്ടായിരുന്ന കാലം
This is a list of United States Secretaries of State by time in office. This is based on the difference between dates; if counted by number of calendar days all the figures would be one greater.Cordell Hull is the only person to have served as Secretary of State for more than eight years. Daniel Webster and James G. Blaine are the only Secretaries of State to have ever served non-consecutive terms. Elihu B. Washburne served as Secretary of State for less than two weeks before becoming Ambassador to France.
ജീവിച്ചിരിക്കുന്ന മുൻ സെക്രട്ടറീസ് ഓഫ് സ്റ്റേറ്റ്സ്.
As of September 2023, there are seven living former Secretaries of State, the oldest being George P. Shultz (served 1982–1989, born 1920). The most recent Secretary of State to die was Lawrence Eagleburger (served 1992–1993, born 1930), on June 4, 2011. The most recently serving Secretary of State to die was Warren Christopher (served 1993–1997, born 1925) on March 18, 2011.
References
വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ
നീലമുറികൂട്ടി
അകാന്തേസി കുടുംബത്തിൽ ഉള്ള ഒരു ചെടിയാണ് നീലമുറികൂട്ടി,.
മെൻഡോട്ട
മെൻഡോട്ട അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്ത് ഫ്രെസ്നോ കൗണ്ടി യിലുൾപ്പെട്ട ഒരു നഗരമാണ്. 2010 ലെ യു.എസ്. സെൻസസിൽ ഈ നഗരത്തിലെ ആകെ ജനസംഖ്യ 11,014 ആയിരുന്നു. ഈ കാർഷിക നഗരത്തിലൂടെയാണ് സംസ്ഥാന പാത 180, 33 എന്നിവ കടന്നുപോകുന്നത്. ഫയർബൌ നഗരത്തിന് 8.5 മൈൽ (14 കിലോമീറ്റർ) തെക്ക്-തെക്കുകിഴക്കായി സമുദ്രനിരപ്പിൽനിന്ന് 174 അടി (53 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സിങ്ക് സയനൈഡ്
Zn(CN)2 എന്ന തന്മാത്രാസൂത്രത്തോടുകൂടിയ അജൈവ സംയുക്തമാണ് സിങ്ക് സയനൈഡ്. ഇത് ഒരു വെളുത്ത ഖരപദാർത്ഥമാണ്. ഇത് പ്രധാനമായും സിങ്ക് ഇലക്ട്രോപ്ലേറ്റിംഗിനായി ഉപയോഗിക്കുന്നു.
രാസ ഗുണങ്ങൾ
Zn(CN)2 മിക്ക ലായകങ്ങളിലും ലയിക്കില്ല. ഖരരൂപത്തിലുള്ള അലിയോണിക് കോംപ്ലക്സുകൾ നൽകുന്നതിന് അടിസ്ഥാന ലിഗാൻഡുകളായ ഹൈഡ്രോക്സൈഡ്, അമോണിയ, അധിക സയനൈഡ് എന്നിവയുടെ ജലീയ ലായനികളാൽ ഈ ഖരവസ്തു അലിയുന്നു.
നിർമ്മാണം
സയനൈഡ്, സിങ്ക് അയോണുകളുടെ ജലീയ ലായനികൾ സംയോജിപ്പിച്ച് Zn(CN) 2 നിർമ്മിക്കുന്നത് വളരെ എളുപ്പമാണ്. ഉദാഹരണത്തിന് KCN ഉം ZnSO <sub id="mwKg">4 ഉം തമ്മിലുള്ള  പ്രതികരണം വഴി നിർമ്മിക്കാം:
വാണിജ്യ ഉപയോഗങ്ങൾക്കായി, സിങ്കിന്റെ അസറ്റേറ്റ് ലവണങ്ങൾ ഉപയോഗിച്ച് ഹാലൈഡ് മാലിന്യങ്ങൾ ഒഴിവാക്കാൻ ചില ശ്രമങ്ങൾ നടക്കുന്നു
ചില ഗോൾഡ് സയനൈസേഷൻ രീതികളുടെ ഉപോൽപ്പന്നമായി സിങ്ക് സയനൈഡ് ഉൽ‌പാദിപ്പിക്കപ്പെടുന്നു. ജലീയ ഗോൾഡ് സയനൈഡിൽ നിന്ന് സ്വർണ്ണത്തെ വേർതിരിക്കുന്നതിന് സിങ്ക് ചേർക്കാൻ ആവശ്യപ്പെടുന്നു:
ഇലക്ട്രോപ്ലേറ്റിംഗ്
അധിക സയനൈഡ് അടങ്ങിയ ജലീയ ലായനികളിൽ നിന്ന് സിങ്ക് ഇലക്ട്രോപ്ലേറ്റ് ചെയ്യുന്നതിനാണ് Zn (CN)2
ഓർഗാനിക് സിന്തസിസ്
ഗാറ്റർമാൻ പ്രതിപ്രവർത്തനത്തിലെ സുഗന്ധമുള്ള സംയുക്തങ്ങളിലേക്ക് ഫോർമൈൽ ഗ്രൂപ്പിനെ ചേർക്കാൻ Zn(CN)2 ഉപയോഗിക്കുന്നു, അവിടെ ഹൈഡ്രജൻ സയനൈഡിന് സൗകര്യപ്രദവും സുരക്ഷിതവും വാതകമല്ലാത്തതുമായ ഒരു ബദൽ നൽകുന്നു. ഈ രീതിയിൽ ഉപയോഗിക്കുന്ന Zn(CN)2 ന്റെ ഉദാഹരണങ്ങളിൽ 2-ഹൈഡ്രോക്സി -1 നാഫ്താൾഡിഹൈഡ്, മെസിറ്റൽഡിഹൈഡ് എന്നിവയുടെ സമന്വയം ഉൾപ്പെടുന്നു.
ആൽ‌ഡിഹൈഡുകളുടെയും കീറ്റോണുകളുടെയും സയനോസിലൈലേഷന് ഒരു ഉത്തേജകമായി Zn(CN)2 ഉപയോഗിക്കുന്നു.
അവലംബം
വർഗ്ഗം:സിങ്ക് സം‌യുക്തങ്ങൾ വർഗ്ഗം:സയനൈഡ് സംയുക്തങ്ങൾ
മൈസൂർ മുല്ല
കർണാടകയിലെ മൈസൂർ ജില്ലയിലും മാണ്ഡ്യ ജില്ലയിലെ ശ്രീരംഗപട്ടണം താലൂക്കിലെ ചില ഭാഗങ്ങളിലും കാണപ്പെടുന്ന ഒരിനം മുല്ലയാണ് മൈസൂർ മുല്ല (ഇംഗ്ലീഷ്: Mysore Jasmine, കന്നഡ: ಮೈಸೂರು ಮಲ್ಲಿಗೆ, മൈസൂരു മല്ലിഗെ). ഭൂപ്രദേശസൂചിക പദവി ലഭിച്ചിട്ടുള്ള മൈസൂർ മുല്ല പൂജാ ആവശ്യത്തിനും മാല ഉണ്ടാക്കാനും ഉപയോഗിക്കുന്നതിനുപുറമേ സുഗന്ധദ്രവ്യ വ്യവസായത്തിലും വൻതോതിൽ ഉപയോഗിക്കുന്നുണ്ട്.
വിവരണം
മൈസൂർ മുല്ലയുടെ ചെടിയ്ക്ക് 9 അടിയോളം വളരാൻ സാധിക്കും. ഇലകൾ തിളക്കമുള്ള പച്ച നിറത്തിൽ അണ്ഡാകൃതിയുള്ളവയാണ്.
പ്രശസ്തി
കർണ്ണാടകയിലെ വിവിധതരം മുല്ലയിനങ്ങളിൽ ഏറെ പ്രശസ്തമായ ഇനമാണ് മൈസൂർ മുല്ല. ഭൂപ്രദേശസൂചിക പദവി ലഭിച്ചിട്ടുള്ള കർണ്ണാടകയിലെ തന്നെ മുല്ലയിനങ്ങളായ ഹഡഗാളി മുല്ലയെക്കാളും ഉഡുപ്പി മുല്ലയെക്കാളും സുഗന്ധം ഏറെയുള്ളത് മൈസൂർ മുല്ലക്കാണ്. സംസ്ഥാനത്തെ പുഷ്പവിപണിക്ക് പുറമേ കേരളത്തിലും തമിഴ്നാട്ടിലും മൈസൂർ മുല്ലക്ക് ആവശ്യക്കാരേറെയുണ്ട്.
ഉത്പാദനം
രണ്ടായിരത്തിന്റെ ആദ്യപാദത്തിൽ ദ്രുതഗതിയിലുണ്ടായ നഗരവൽക്കരണം മൈസൂരിന്റെ അഭിമാനസ്തംഭങ്ങളിലൊന്നായ മൈസൂർ മുല്ലയുടെ ഉത്പാദനത്തെയും ബാധിച്ചു. ഒരു കാലത്ത് മുഖ്യമായും മുല്ലകൃഷി നടത്തിയിരുന്ന നഗരാതിർത്തിയിലുള്ള പ്രദേശങ്ങളെല്ലാം ജനവാസകേന്ദ്രങ്ങളായി മാറി. ആവശ്യത്തിനനുസരിച്ചുള്ള ഉത്പാദനം നടക്കാത്തത് മൈസൂർ മുല്ലയുടെ ലഭ്യതയെ ബാധിക്കുകയും വില ഗണ്യമായി വർദ്ധിക്കുന്നതിനിടയാക്കുകയും ചെയ്തു. അതിനാൽ കർണാടക സർക്കാരിന്റെ ഹോർട്ടികൾചറൽ ഈ വിഷയത്തിൽ പ്രത്യേക ശ്രദ്ധ പതിപ്പിക്കുകയും സമീപ താലൂക്കുകളിലേക്ക് കൂടി മൈസൂർ മുല്ലയുടെ കൃഷി വ്യാപിപ്പിക്കുന്നതിനുള്ള പദ്ധതികൾ ആസൂത്രണം ചെയ്യുകയും ചെയ്തു.
അവലംബം
വർഗ്ഗം:അലങ്കാരസസ്യങ്ങൾ വർഗ്ഗം:മുല്ലകൾ
മുണ്ടൂർ, തൃശ്ശൂർ
കേരളത്തിലെ തൃശ്ശൂർ ജില്ലയിലെ ഒരു വളർന്നുവരുന്ന ചെറിയൊരു പട്ടണം ആണ് മുണ്ടൂർ. കൈപ്പറമ്പ് ഗ്രാമപഞ്ചായത്തിന്റെ ഭാഗമാണിത്. കേരളത്തിലെ പ്രമുഖ ക്രൈസ്തവ ദേവാലയങ്ങളിൽ ഒന്നായ  മുണ്ടൂർ പരിശുദ്ധ കർമ്മല മാതാവിന്റെ ദേവാലയം  ഇവിടെ സ്ഥിതിചെയ്യുന്നു. കേരളത്തിലെ ഏറ്റവും വലിയ Centralized AC ദേവാലയമാണ്. തൃശ്ശൂരും കുറ്റിപ്പുറവും തമ്മിൽ ബന്ധിപ്പിക്കുന്ന സംസ്ഥാനപാത 69 ഇതിലൂടെ കടന്നു പോകുന്നു. തൃശ്ശൂർ നഗരത്തിലേക്ക് വെറും 10 കിലോമീറ്റർ മാത്രമാണ് മുണ്ടൂരിൽ നിന്നുള്ളത്.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ലുക്രീഷ്യ മരിയ ഡേവിഡ്‍സൺ
ലുക്രീഷ്യ മരിയ ഡേവിഡ്സൺ (ജീവിതകാലം: സെപ്റ്റംബർ 27, 1808 – ആഗസ്റ്റ് 27, 1825) പത്തൊമ്പതാം നൂറ്റാണ്ടിൻറെ ആരംഭത്തിൽ ജീവിച്ചിരുന്ന ഒരു അമേരിക്കൻ കവയിത്രിയായിരുന്നു.
ആദ്യകാലജീവിതം
ലുക്രീഷ്യ ന്യൂയോർക്കിലെ പ്ലാറ്റ്സ്ബർഗ്ഗിൽ 1808 സെപ്റ്റംബർ 27 ന് ജനിച്ചു. അവരുടെ പിതാവ് ഒളിവർ ഡേവിഡ്‍സൺ ഒരു ഡോക്ടറും മാതാവ് മാർഗ്ഗരറ്റ് മില്ലർ ഒരു ഗ്രന്ഥകാരിയുമായിരുന്നു.
അവലംബം
വർഗ്ഗം:1808-ൽ ജനിച്ചവർ വർഗ്ഗം:1825-ൽ മരിച്ചവർ വർഗ്ഗം:അമേരിക്കൻ കവയിത്രികൾ
ശ്രീ കമലാംബികായാ പരം
മുത്തുസ്വാമി ദീക്ഷിതർ ഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ കമലാംബികായാ പരം. കമലാംബാ നവാവരണ കൃതികളിൽ അഞ്ചാമത്തെ ആവരണമാണിത്.
പല്ലവി
ശ്രീ കമലാംബികായാഃ പരം നഹിരേ രേ ചിത്ത ക്ഷിത്യാദി ശിവാന്തതത്വസ്വരൂപിണ്യാഃ
അനുപല്ലവി
ശ്രീകണ്ഠ വിഷ്ണുവിരിഞ്ച്യാദി ജനയിത്ര്യാഃ ശിവാത്മക വിശ്വകർത്യാഃ കാരയിത്ര്യാഃ ശ്രീകരബഹിഃ ദശാരചക്രസ്ഥിത്യാഃ സേവിത ഭൈരവീ ഭാർഗവീ ഭാരത്യാഃ
ചരണം
നാദമയ സൂക്ഷ്മരൂപ സർവസിദ്ധി പ്രദാദി ദശശക്ത്യാരാധിത മൂർതേഃ ശ്രോത്രാദി ദശകരണാത്മക കുള കൌളികാദി ബഹുവിധ-ഉപാസിത കീർതേഃ അഭേദ നിത്യശുദ്ധബുദ്ധമുക്ത സത്ചിതാനന്ദമയ പരമാദ്വൈതസ്ഫൂർതേഃ ആദിമധ്യാന്തരഹിതാപ്രമേയ ഗുരുഗുഹമോദിത സർവാർത്ഥ സാധകപൂർതേഃ മൂലാദി നവാധാര വ്യാവൃത്തദശധ്വനി ഭേദജ്ഞയോഗി ബൃന്ദസംരക്ഷണ്യാഃ അനാദി മായാവിദ്യാ കാര്യകാരണ വിനോദകരണ പടുതര കടാക്ഷവീക്ഷണ്യാഃ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:ഭൈരവി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
താഹിതിയൻ വിമൻ ഓൺ ദി ബീച്ച്
പോൾ ഗൗഗിൻ 1891-ൽ വരച്ച ചിത്രമാണ് താഹിതിയൻ വിമൻ ഓൺ ദി ബീച്ച് (ഫ്രഞ്ച്: ഫെമ്മെസ് ഡി താഹിതി). ബീച്ചിലെ പസഫിക് ദ്വീപായ തഹീതിയിലെ രണ്ട് സ്ത്രീകളെയാണ് പെയിന്റിംഗ് ചിത്രീകരിക്കുന്നത്.
ഫ്രാൻസിലെ പാരീസിൽ സ്ഥിതി ചെയ്യുന്ന മ്യൂസി ഡി ഓർസെയുടെ ശേഖരത്തിലാണ് ഈ ചിത്രം ഇപ്പോൾ ഉള്ളത്.
1892-ൽ ഗൗഗിൻ ഡ്രെസ്‌ഡനിലെ ഗ്യാലറി ന്യൂ മെയിസ്റ്ററിന്റെ ശേഖരത്തിലുള്ള സമാനമായ ഒരു പെയിന്റിംഗ് പരൗ ആപി (തഹിതിയിലെ രണ്ട് സ്ത്രീകൾ) വരച്ചു. താഹിതിയൻ ഭാഷയിൽ "പരൗ" എന്നാൽ വാക്ക് എന്നും "അപി" എന്നാൽ പുതിയത് എന്നും അർത്ഥം. അതിനാൽ "പരൗ ആപി" എന്നാൽ വാർത്ത എന്നാണ്. "ഏഹ തേ പരൗ ആപി" അല്ലെങ്കിൽ പുതിയതെന്താണ്? എന്നാണ് ഒരു പൊതു ആശംസ.
അവലംബം
വർഗ്ഗം:പോൾ ഗൗഗിൻ വരച്ച ചിത്രങ്ങൾ
കമ്പിത്തിരി
ലഘുചിത്രം|കമ്പിത്തിരി ലോഹം കൊണ്ടുള്ള ഒരു കമ്പിയിൽ വെടിമരുന്നുമിശ്രിതം പുരട്ടി നിർമ്മിക്കുന്ന ഒരു വെടിക്കെട്ടുപകരണമാണ് കമ്പിത്തിരി. ചെറിയ പൊട്ടിത്തെറികളോടെ തുടർച്ചയായി പ്രകാശം പൊഴിക്കാൻ കമ്പിത്തിരിക്കു സാധിക്കും. വിഷു, ക്രിസ്തുമസ്, ദീപാവലി തുടങ്ങിയ അവസരങ്ങളിൽ കമ്പിത്തിരികൾ കത്തിച്ച് ആഘോഷിക്കാറുണ്ട്. വിവിധ നിറങ്ങളിൽ പ്രകാശം പൊഴിക്കുന്ന കമ്പിത്തിരികൾ ഇന്ന് വിപണിയിൽ ലഭ്യമാണ്.
യുണൈറ്റഡ് കിങ്ഡത്തിൽ, കുട്ടികൾ കമ്പിത്തിരി പലപ്പോഴും ഉപയോഗിക്കാറുണ്ട്. നവംബർ അഞ്ചാം തീയതി ഗെയ് ഫൗക്സ് രാത്രിയിൽ ബോൺഫയറിലും പടക്കത്തിനോടൊപ്പം കുട്ടികൾ ഉപയോഗിക്കുന്നു. അമേരിക്കൻ ഐക്യനാടുകളിലെ സ്വാതന്ത്ര്യദിനത്തിലും ഉപയോഗിക്കുന്നു. അവ ഇന്ത്യയിൽ ഫൂൽ ഝാഡി എന്ന് വിളിക്കുന്നു. ദീപാവലി ആഘോഷങ്ങളിൽ ഇത് ഏറെ പ്രശസ്തമാണ്.
അവലംബം
വർഗ്ഗം:വെടിമരുന്ന്
നാസി കുനിംഗ്
ലഘുചിത്രം|240x240ബിന്ദു| നാസി കുനിംഗ് അതിന്റെ [[തുംപെങ്|തുംപെംഗ് രൂപത്തിൽ.]] തേങ്ങാപ്പാലും മഞ്ഞളും ചേർത്ത് പാകം ചെയ്യുന്ന, സുഗന്ധമുള്ള ഒരു ഇന്തോനേഷ്യൻ അരി വിഭവമാണ് ചിലപ്പോൾ നാസി കുനിറ്റ് (ഇന്തോനേഷ്യൻ ഭാഷയിൽ: "മഞ്ഞൾ അരി") എന്നും വിളിക്കപ്പെടുന്ന നാസി കുനിംഗ് (ഇന്തോനേഷ്യൻ ഭാഷയിൽ: "മഞ്ഞ ചോറ്").
ഫിലിപ്പീൻസിലെ, മിന്ദനാവോയിൽ ഇതിൻ്റെ ഒരു അനുബന്ധ വിഭവം നിലവിലുണ്ട്, പ്രത്യേകിച്ച് മരനാവോ ആളുകൾക്കിടയിൽ, അത് കുനിംഗ് എന്നറിയപ്പെടുന്നു. ഇന്തോനേഷ്യയിൽ പാചകം ചെയ്യുന്ന പോലെ, കുനിംഗ് ഉണ്ടാക്കാനായി പ്രാഥമികമായി മഞ്ഞൾ ആണ് ഉപയോഗിക്കുന്നത്. മാത്രമല്ല അതിൽ ചെറുനാരങ്ങയും ചേർക്കുന്നു. അതിൽ അവർ തേങ്ങാപ്പാൽ ഉപയോഗിക്കുന്നില്ല. ശ്രീലങ്കൻ പാചകരീതിയിലും സമാനമായ ഒരു വിഭവം ഉണ്ട്. അവിടെ അത് കഹാ ബത്ത് എന്നറിയപ്പെടുന്നു. ഇത്, ശ്രീലങ്കൻ പാചക രീതികളുടെ ഇന്തോനേഷ്യൻ സ്വാധീനങ്ങളിൽ നിന്ന് രൂപം കൊണ്ടൊരു വിഭവം ആണ്.
സാംസ്കാരിക പ്രാധാന്യം
ഇന്തോനേഷ്യൻ സംസ്കാരത്തിൽ, നാസി കുനിങ്ങിന് ശുഭകര, പ്രതീകാത്മക അർത്ഥങ്ങളുണ്ട്. മഞ്ഞ നിറത്തിലുള്ള ചോറ് ഒരു സ്വർണ്ണ കൂമ്പാരം പോലെ കാണപ്പെടുന്നു, അതിനാൽ ഈ വിഭവം ഭാഗ്യം, സമൃദ്ധി, സമ്പത്ത്, അന്തസ്സ് എന്നിവയുടെ പ്രതീകമായി കരുതപ്പെടുന്നു. ഇത് പലപ്പോഴും ഉത്സവ വേളകളിലും പാർട്ടികൾ, ഗൃഹപ്രവേശം, അതിഥികളെ സ്വാഗതം ചെയ്യൽ, ഉദ്ഘാടന ചടങ്ങുകൾ പോലുള്ള അവസരങ്ങളിലും വിളമ്പുന്നു.
ഇന്തോനേഷ്യൻ സംസ്കാരത്തിൽ നാസി കുനിംഗ് വളരെ വ്യാപകവും സാധാരണയായി കാണപ്പെടുന്നതുമാണ്. ജാവ മുതൽ സുമാത്ര, ബാലി, സുലവേസി വരെ ഇത് കാണാം. എന്നിരുന്നാലും, ഇത് ജാവനീസ്, മിനാഹാസ പാരമ്പര്യങ്ങളുമായി ഏറ്റവും ശക്തമായി ബന്ധപ്പെട്ടിരിക്കുന്നു. ജാവയിൽ, നാസി കുനിംഗ് ഒരു തുംപെങ് എന്ന കോണിന്റെ രൂപത്തിലും വിളമ്പാറുണ്ട്. ഇത് സാധാരണയായി പ്രത്യേക പരിപാടികളിൽ ആണ് കഴിക്കുന്നത്. തൂമ്പെങ്ങിൻ്റെ മുകൾഭാഗം ചടങ്ങിനെത്തിയ ഏറ്റവും മുതിർന്ന വ്യക്തിക്ക് നൽകുന്ന പതിവുണ്ട്. ഏറ്റവും പ്രചാരമുള്ള നാസി കുനിംഗ് വേരിയന്റുകളിൽ ഒന്ന് വടക്കൻ സുലവേസിയി ലെ മനാഡോയിൽ നിന്നാണ് വരുന്നത്, അതിൽ കകലാങ് (സ്കിപ്പജാക്ക് ട്യൂണ) ചേർക്കുന്നു.
ചേരുവകളും വിളമ്പലും
മഞ്ഞളും തേങ്ങാപ്പാലും ചേർക്കുന്നതിനോട് ഒപ്പം, ചിലപ്പോൾ അരി പാകം ചെയ്യുമ്പോഴും ആവിയിൽ വേവിക്കുമ്പോഴും പാണ്ടൻ, ചെറുനാരങ്ങ എന്നിവയും അതിൽ ചേർക്കുന്നു. ഇത് മഞ്ഞ ചോറിൻ്റെ ആകർഷകമായ നിറത്തിനും സുഖകരമായ സുഗന്ധത്തിനും മൃദുവായ ഘടനയ്ക്കും രുചികരമായ സ്വാദിനും കാരണമാകുന്നു. ഈ സുഗന്ധമുള്ള അരി വിഭവം ഒന്നുകൂടെ രുചികരമാക്കുന്നതിനായി കറുവപ്പട്ട, ഏലം, ഗ്രാമ്പൂ, വയന ഇലകൾ തുടങ്ങിയ ചില സുഗന്ധവ്യഞ്ജനങ്ങളും ചേർക്കാറുണ്ട്.
നാസി കുനിങ്ങ് സാധാരണയായി പലതരം സൈഡ് വിഭവങ്ങൾക്ക് ഒപ്പം ആണ് വിളമ്പുന്നത് ''. സാധാരണയായി കുത്തിപ്പൊരിച്ച ഓംലെറ്റ്, സെരുണ്ടെങ് (ചതച്ച തേങ്ങയുടെയും ചില സുഗന്ധവ്യഞ്ജനങ്ങളുടെയും ചമ്മന്തി),  ഉരാപ്പ് ( ചതച്ച തേങ്ങാ ചേർത്ത പച്ചക്കറികൾ ), സംബാൽ ഗൊരെങ്ങ് (ഉരുളക്കിഴങ്ങും പുളിപ്പിച്ച സോയാബീനിൽ നിന്ന് ഉണ്ടാക്കുന്ന ടെമ്പേയും എരിവുള്ള സോസിൽ കാരാമലൈസ് ചെയ്തത് ), തേരി കകാങ് (വറുത്ത നെത്തോലി മീനും കപ്പലണ്ടിയും), അയം ഗോറെങ് (ജാവനീസ് ശൈലിയിലുള്ള വറുത്ത ചിക്കൻ), ബലാഡോ ഉദാങ് (മുളകിട്ട ചെമ്മീൻ), അല്ലെങ്കിൽ പെർകെഡൽ'' (ഉരുളക്കിഴങ്ങ് പൊരിച്ചെടുത്തത്) എന്നീ വിഭവങ്ങൾക്കൊപ്പം ആണ് നാസി കുനിങ്ങ് വിളമ്പാറുള്ളത്.
കൂടുതൽ വിപുലമായ നാസി കുനിംഗിൽ പശുവിന്റെ വറുത്ത തലച്ചോറ്,  പശുവിന്റെ വറുത്ത ശ്വാസകോശം, ബീഫ്, സീഫുഡ് എന്നിവ ഉൾപ്പെട്ടേക്കാം. കെറുപുക്ക് ഉടാങ് ( ചെമ്മീൻ വിഭവം ) അല്ലെങ്കിൽ എമ്പിംഗ് ചിപ്‌സ്, അലങ്കാരമായി മുറിച്ച വെള്ളരിക്ക, തക്കാളി എന്നിവ ഉപയോഗിച്ച് നാസി കുനിങ്ങ് വിളമ്പുന്നത് സാധാരണമാണ്.
ബാഹ്യ ലിങ്കുകൾ
വർഗ്ഗം:മലേഷ്യൻ ഭക്ഷണവിഭവങ്ങൾ
ഗാന്ധിനഗർ 2nd സ്ടീറ്റ് (ചലച്ചിത്രം)
1986-ൽ പുറത്തിറങ്ങിയ മലയാളചലച്ചിത്രമാണ് ഗാന്ധിനഗർ 2nd സ്ടീറ്റ്. സത്യൻ അന്തിക്കാട് സംവിധാനം ചേയ്ത ചിത്രത്തിൽ മോഹൻലാൽ, സീമ, ശ്രീനിവാസൻ, തിലകൻ, ഇന്നസെന്റ്, കെ.പി.എ.സി. ലളിത, സുകുമാരി തുടങ്ങിയവർ അഭിനയിച്ചു. ജോലി തേടി ഗൂർഖ വേഷം അണിയുന്ന യുവാവിന്റെയും അതിനെ തുടർന്നുണ്ടാകുന്ന സംഭവങ്ങലുമാണ് ചലച്ചിത്രത്തിൻറെ ഇതിവൃത്തം.
ഗാനങ്ങൾ
സംഗീത സംവിധാനം ശ്യാമും ഗാനരചന ബിച്ചു തിരുമല നിർവഹിച്ചു.
പുറത്തേക്കുള്ള കണ്ണികൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:മോഹൻലാൽ-കാർത്തിക ജോഡി വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ വർഗ്ഗം:ശ്രീനിവാസൻ തിരക്കഥയെഴുതിയ ചലച്ചിത്രങ്ങൾ
മങ്ക്സ് ഹെർമിറ്റേജ് ഇൻ എ കേവ്
ചിതരചന
ഈ പെയിന്റിംഗ് 16, 17 നൂറ്റാണ്ടുകളിലെ ഫ്ലെമിഷ് ചിത്രകാരന്മാരായ കോർണെലിസ് വാൻ ദലെം, പീറ്റർ ബ്രൂഗൽ ദി എൽഡർ, ലൂക്കാസ് വാൻ വാൽക്കൻബോർച്ച് എന്നിവർ സ്ഥിരം വരച്ചിരുന്ന പതിവ് പ്രമേയത്തെ ചിത്രീകരിക്കുന്നു.
എബർഹാർഡ് ജബാച്ചിന്റെ ശേഖരത്തിലായിരുന്ന പെയിന്റിങ്ങ് 1671 ൽ ലൂയി പതിനാലാമൻ രാജാവ് സ്വന്തമാക്കി. പിന്നീട് രാജാവിന്റെ ശേഖരത്തിൽ നിന്ന്  ഫ്രഞ്ച് ഭരണകൂടംചിത്രം ഏറ്റെടുത്തു.1824-ൽ പോൾ ബ്രിൽ ഈ ചിത്രം വരച്ചതാണെന്ന് ആരോപിച്ചിരുന്നു. എന്നാൽ ഇപ്പോൾ ഇത് ഡി മോമ്പറിന്റെ സൃഷ്ടിയായി കണക്കാക്കപ്പെടുന്നു.
തൂവാനം വെള്ളച്ചാട്ടം
കേരളത്തിൽ ഇടുക്കി ജില്ലയിലെ മൂന്നാറിൽ സ്ഥിതി ചെയ്യുന്ന ഒരു വെള്ളച്ചാട്ടമാണ് തൂവാനം വെള്ളച്ചാട്ടം. ചിന്നാർ വന്യജീവി സങ്കേതത്തിനുള്ളിൽ പാമ്പാറിലാണ് വെള്ളച്ചാട്ടത്തിന്റെ സ്ഥാനം. മറയൂർ - ഉടുമലൈ സംസ്ഥാന പാതയിൽ നിന്ന് എട്ട് കിലോമീറ്റർ അകലെയായാണ് വെള്ളച്ചാട്ടം സ്ഥിതി ചെയ്യുന്നത്. 84 അടി ഉയരത്തിൽനിന്നാണ് ജലപാതം താഴേക്ക് പതിക്കുന്നത്.
അവലംബം
വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
വള്ളിക്കുന്ന് നിയമസഭാമണ്ഡലം
മലപ്പുറം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് വള്ളിക്കുന്ന് നിയമസഭാമണ്ഡലം. ഇത് മലപ്പുറം പാർലമെന്റ് നിയോജക മണ്ഡലത്തിൽ ഉൾപ്പെടുന്നു. തിരൂരങ്ങാടി താലൂക്കിൽ ഉൾപ്പെടുന്ന ചേലമ്പ്ര, മൂന്നിയൂർ, പള്ളിക്കൽ, പെരുവള്ളൂർ, തേഞ്ഞിപ്പലം വള്ളിക്കുന്ന് എന്നീ പഞ്ചായത്തുകൾ ചേർന്നതാണ് ഈ മണ്ഡലം. <mapframe text="വള്ളിക്കുന്ന് നിയമസഭാമണ്ഡലം" width=300 height=300 align=center >{ "type": "ExternalData", "service": "geoshape",  "ids": "Q6907913,Q13112075,Q13113135,Q17420608,Q7699845,Q7912419"}
2011-ൽ ആണ് ഈ നിയോജക മണ്ഡലം നിൽ വിൽ വന്നത്.ഇന്ത്യൻ യൂണിയൻ മുസ്ലിം ലീഗ് അംഗം കെ. എൻ. എ ഖാദർ ആണ് വള്ളിക്കുന്നിന്റെ ആദ്യത്തെ എം എൽ എ.നിലവിൽ ലീഗിന്റെ തന്നെ പി.അബ്ദുൾ ഹമീദ് ആണ് വള്ളിക്കുന്നിന്റെ എം എൽ എ.
നിയമസഭാ തിരഞ്ഞെടുപ്പ് 2021
There were 1,98,814 registered voters in the constituency for the 2021 Kerala Niyamasabha Election.
നിയമസഭാ തിരഞ്ഞെടുപ്പ് 2016
There were 1,83,645 registered voters in Vallikunnu Constituency for the 2016 Kerala Niyamasabha Election.
നിയമസഭാ തിരഞ്ഞെടുപ്പ് 2011
There were 1,56,307 registered voters in the constituency for the 2011 election.
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ
ചിത്രകൂടക്കല്ല്
ഹിന്ദുമതവുമായി ബന്ധപ്പെട്ട്, വീടുകളിലും ക്ഷേത്രങ്ങളിലുംമറ്റുമായി നിലനിൽക്കുന്ന കാവുകളിൽ, അഷ്ടനാഗങ്ങളിൽ ഉൾപ്പെടുന്നതോ ദേവതാ സങ്കൽപ്പത്തിൽ ഗണിക്കപ്പെടുന്നതോ ആയ പാമ്പിനെ പ്രതീകാത്മകമായി കുടിയിരുത്തുന്ന പ്രതിഷ്ഠ അഥവാ, സർപ്പഗൃഹമാണ് ചിത്രകൂടക്കല്ല്. പുരാതനകാലംതൊട്ടേ, ചിത്രകൂടം, നാഗക്കല്ല്, സർപ്പക്കല്ല് എന്നീ പേരുകളിലും അറിയപ്പെടുന്ന ചിത്രകൂടക്കല്ലുകളിൽ സർപ്പാരാധന നടത്തിവരുന്നുണ്ട്. അപൂർവമായി, ചിത്രകൂടക്കല്ലിനെയും ഒരു വിഗ്രഹമായി പ്രതിഷ്ഠ നടത്തി ആരാധിക്കുന്നുണ്ട്. ശബരിമലയിൽ 2017 ജൂണിൽ, നാഗരാജാവ്, നാഗയക്ഷി എന്നിവർക്കൊപ്പം ചിത്രകൂടം വിഗ്രഹത്തിൻറെ പ്രതിഷ്ഠയും നടത്തിയിരുന്നു.
നിർമ്മാണം
നിശ്ചിതമായ അളവുകളോടെ ഗോപുര സമാനമായ ആകൃതിയിൽ, വാസ്തുശാസ്ത്രപരമായി ആണ് ചിത്രകൂടക്കല്ലുകൾ നിർമ്മിക്കുന്നത്. ആധാരശില, മധ്യശില, കുട, സ്തൂപിക എന്നീ പ്രത്യേകം രൂപകല്പ്പന ചെയ്ത നാലു കല്ലുകൾകൊണ്ടുള്ള ഭാഗങ്ങൾ അടങ്ങുന്നതാണ് ചിത്രകൂടത്തിൻറെ പൊതുവെയുള്ള നിർമ്മാണ രീതി. ഇതിൻറെ മധ്യശിലയുടെ അകം പൊള്ളയാണ്. മധ്യശിലക്കുള്ളിലും അടിഭാഗത്തും നാഗങ്ങളുടെ സഞ്ചാരത്തിനു വേണ്ടി ഓരോ കവാടമുണ്ടാകും. ഉള്ളിലെ കവാടദ്വാരത്തിന് യോഗനാളം എന്നു പറയുന്നു. ചിത്രകൂടക്കല്ലിൻറെ മുകൾഭാഗം പിരമിഡ് ആകൃതിയിലോ ശിവലിംഗ ആകൃതിയിലോ ആകാം. ആദ്യകാലങ്ങളിൽ, വെട്ടുകല്ല് എന്ന പേരിൽ അറിയപ്പെടുന്ന ചെങ്കല്ലിൽ ആയിരുന്നു ഇവ നിർമ്മിച്ചിരുന്നത്. ഇപ്പോൾ, കരിങ്കല്ലിലും നിർമ്മിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:കാവുകൾ
പഴയീച്ച
ഡ്രോസോഫില കുടുംബത്തിൽപ്പെട്ട ഒരിനം ഈച്ചയാണ് പഴയീച്ച( ശാസ്ത്രീയനാമം ഡ്രോസോഫില മെലനോഗാസ്റ്റർ Drosophila melanogaster, common fruit fly) ജനിതകശാസ്ത്രം, പരിണാമം തുടങ്ങിയ പല ശാസ്ത്രീയ പരീക്ഷണങ്ങൾക്കും ഇവയെ ഉപയോഗിക്കുന്നു. എളുപ്പത്തിൽ കൈകാര്യം ചെയ്യാൻ പറ്റുന്നതും നാലു ജോടി ക്രോമസോമുകൾ ഉള്ളതും പെട്ടെന്ന് മുട്ടയിട്ട് പെരുക്കുന്നതുമാണ് ഇവയെ പരീക്ഷണങ്ങൾക്ക് ഉപയോഗിക്കാൻ അത്യുത്തമമാക്കുന്നത്. വീടുകളിലും ഭക്ഷണം വിതരണം ചെയ്യുന്ന സ്ഥലങ്ങളിലും കാണപ്പെടുന്ന ഒരു കീടമാണിത്.
അവലംബം
വർഗ്ഗം:ഷഡ്‌പദങ്ങൾ
കുരുക്ഷേത്രം
ഇന്ത്യൻ സംസ്ഥാനമായ ഹരിയാനയിലെ ഒരു നഗരമാണ് കുരുക്ഷേത്രം. (കുരുക്ഷേത്ര; ഹിന്ദി: कुरुक्षेत्र). ചരിത്രപരമായും മതപരമായും ഒട്ടേറെ പ്രത്യേകതകളുള്ള ഒരു സ്ഥലമാണ് കുരുക്ഷേത്രം. ധർമ്മക്ഷേത്രം എന്നും കുരുക്ഷേത്രം അറിയപ്പെടുന്നു. മഹാഭാരതത്തിൽ പരാമർശിക്കുന്ന കുരുക്ഷേത്രയുദ്ധം നടന്നതും ഭഗവാൻ ശ്രീ കൃഷ്ണൻ ഗീതോപദേശം അരുളിയതും ഇവിടെവെച്ചാണ്.
പദോല്പത്തി
കുരുവംശത്തിലെ രാജാവും പാണ്ഡവരുടെയും കൗരവരുടേയും പൂർവ്വികനുമായ രാജ കുരുവിന്റെ നാമധേയത്തിൽ നിന്നാണ് കുരുക്ഷേത്ര എന്ന പദം ഉണ്ടായിരിക്കുന്നത്.
ഭൂമിശാസ്ത്രം
ഹരിയാനയുടെ വടക്കുഭാഗത്തായി 29° 57′ N നും 76° 50′ E-നും ഇടയിലായാണ് കുരുക്ഷേത്ര സ്ഥിതിചെയ്യുന്നത്. സമുദ്രനിരപ്പിൽനിന്നും 260മീറ്റർ ഉയരത്തിലാണ് ഈ പ്രദേശം. സമുദ്രസാമീപ്യം ഇല്ലാത്തതിനാലും ഭൂമിശാസ്ത്രപരമായ സ്ഥാനം മൂലവും അഞ്ച് ഋതുക്കളും ഇവിടെ അനുഭവപ്പെടുന്നു. വേനൽക്കാലം, മൺസൂൺ, ശരത്കാലം, ശൈത്യകാലം, വസന്തകാലം എന്നിവയാണ് ആ അഞ്ച് ഋതുക്കൾ. ജൂലൈയിൽ ആരംഭിക്കുന്ന മഴക്കാലം ആഗസ്ത് മാസം വരെ നീണ്ടുനിൽക്കുന്നു. അതിശൈത്യമാണ് ഇവിടെ അനുഭവപ്പെടാറുള്ളത് മഞ്ഞുകാലത്ത് ഇവിടുത്തെ താപനില 4° C വരെ താഴാറുണ്ട്. ഹിമാലയത്തിൽനിന്നുള്ള തണുത്ത കാറ്റും ശൈത്യത്തിന്റെ കാഠിന്യം വർദ്ധിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഹരിയാണയിലെ പട്ടണങ്ങൾ
കോളേജ് ഓഫ് അപ്ലൈഡ് സയൻസ് പുതുപ്പള്ളി
ഇൻസ്റ്റിറ്യൂട്ട് ഓഫ് ഹ്യൂമൻ റിസോഴ്സ് ഡെവലപ്മെൻറ് ന്റെ കീഴിലുള്ള ഒരു കോളേജ് ആണ് കോളേജ് ഓഫ് അപ്ലൈഡ് സയൻസ് പുതുപ്പള്ളി
കരീര വെളുമ്പൻ
പീത-ശ്വേത ചിത്രശലഭവിഭാഗത്തിൽപ്പെട്ട ചിത്രശലഭമാണ് കരീര വെളുമ്പൻ അഥവാ പയനിയർ. വരണ്ട പ്രദേശങ്ങളിലാണ് ഇവയെക്കൂടുതൽ കാണപ്പെടുന്നത്. തൂവെള്ള ചിറകിൽ മുകൾഭാഗത്ത് കറുത്തഭാഗത്തിനുള്ളിൽ വെള്ളപ്പൊട്ടുകൾ കാണാം. ചിറക് പൂട്ടുമ്പോൾ പിന്നിലുള്ള ചിറകിൽ മഞ്ഞനിരത്തിലുള്ള അടയാളങ്ങൾ കാണാം. ലാർവകൾ മഞ്ഞകലർന്ന പച്ചനിറത്തിൽ കാണപ്പെടുന്നു.ശരീരത്തിൽ വെള്ളയും തവിട്ടും നിറത്തിലുള്ള പെട്ടുകളും കാണാം. കാട്ടകത്തി,കാക്കത്തൊണ്ടി,കാർത്തോട്ടി എന്നിവയാണ് ശലഭപ്പുഴുവിന്റെ പ്രധാന ഭക്ഷണ സസ്യങ്ങൾ.
പുറം കണ്ണികൾ
വർഗ്ഗം:പീത-ശ്വേത ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
സുർജബാല ഹിജാം
ഒരു മണിപ്പൂരി ചലച്ചിത്ര നടിയാണ് സുർജബാല ഹിജാം. മണിപ്പൂരി, ഹിന്ദി ചലച്ചിത്രങ്ങളിൽ ശ്രദ്ധേയമായ വേഷങ്ങൾ ചെയ്ത ബാല 'നീലാകാശം പച്ചക്കടൽ ചുവന്ന ഭൂമി' എന്ന ചിത്രത്തിലൂടെ മലയാളചലച്ചിത്രവേദിയിലുമെത്തി.
ചലച്ചിത്ര ജീവിതം
2008ൽ പ്രദർശനത്തിനെത്തിയ 'Tellanga Mamei ' എന്ന മണിപ്പൂരി ചിത്രത്തിലൂടെയാണ് ബാല ചലച്ചിത്രരംഗത്തെത്തിയത്.
അവലംബം
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ വർഗ്ഗം:1991-ൽ ജനിച്ചവർ
കെഎംസി ഇന്റർനാഷണൽ സെന്റർ
കസ്തൂർബ മെഡിക്കൽ കോളേജ് ഇന്റർനാഷണൽ സെന്റർ (KMCIC) മണിപ്പാലിലെ അമേരിക്കൻ യൂണിവേഴ്സിറ്റി ഓഫ് ആന്റിഗ്വ കോളേജ് ഓഫ് മെഡിസിൻ കാമ്പസായിരുന്നു. മണിപ്പാൽ സർവ്വകലാശാലയും (മുമ്പ് മണിപ്പാൽ അക്കാദമി ഓഫ് ഹയർ എഡ്യൂക്കേഷൻ എന്നറിയപ്പെട്ടിരുന്നു) അമേരിക്കൻ യൂണിവേഴ്സിറ്റി ഓഫ് ആന്റിഗ്വ കോളേജ് ഓഫ് മെഡിസിനും (മണിപ്പാൽ ഗ്രൂപ്പ് വാങ്ങിയത് മുതൽ) തമ്മിലുള്ള ഒരു ഉടമ്പടിയിലാണ് ഈ കോളേജ് ഉണ്ടാക്കിയത്. യുണൈറ്റഡ് സ്റ്റേറ്റ്സ് മെഡിക്കൽ ലൈസൻസിങ്ങ് എക്സാമിനേഷൻ (USMLE) സ്റ്റെപ്പ് 1 പരീക്ഷകൾക്കുള്ള തയ്യാറെടുപ്പിനായി മെഡിക്കൽ പാഠ്യപദ്ധതിയുടെ അടിസ്ഥാന ശാസ്ത്രത്തിൽ അണ്ടർ ഗ്രാജ്വേറ്റ്, ബിരുദ വിദ്യാർത്ഥികളെ പരിശീലിപ്പിക്കുന്നതിന് ശ്രദ്ധ കേന്ദ്രീകരിച്ച് 2005 ഒക്ടോബറിലാണ് കെഎംസി ഇന്റർനാഷണൽ സെന്റർ സ്ഥാപിതമായത്. ഡീൻ പൂർണിമ ബാലിഗയുടെ നേതൃത്വത്തിലുള്ള സ്വന്തം അഡ്മിനിസ്ട്രേറ്റീവ് ബോഡിയോടെ മണിപ്പാൽ യൂണിവേഴ്സിറ്റിയുടെ ഒരു വ്യത്യസ്തമായ കോളേജായി കെഎംസി ഇന്റർനാഷണൽ സെന്റർ പ്രവർത്തിക്കുന്നു. മണിപ്പാലിലെ കാമ്പസിൽ നിന്ന് വിദ്യാർത്ഥികളെ ഘട്ടംഘട്ടമായി ആന്റിഗ്വയിലെ എയുഎ യുടെ പ്രീ-മെഡിക്കൽ ആൻഡ് ബേസിക് സയൻസ് കാമ്പസിലേക്ക് എത്തിക്കാൻ ലക്ഷ്യമിട്ട് ആണ് 2011 ൽ ഇത് ആരംഭിച്ചത്. 2015 ലെ കണക്കനുസരിച്ച്, കെഎംസി ഇന്റർനാഷണൽ സെന്റർ മണിപ്പാൽ കാമ്പസിൽ നിലവിൽ വിദ്യാർത്ഥികളൊന്നും ചേർന്നിട്ടില്ല. മറ്റ് സംസ്ഥാനങ്ങൾക്കിടയിൽ കാലിഫോർണിയ സൈറ്റ് സെലക്ഷൻ അപ്രൂവൽ അംഗീകാരം ലഭിച്ചതിന് ശേഷം, എയുഎ സൈറ്റ് വിദ്യാർത്ഥികളെ പ്ലേസ്‌മെന്റ് ചെയ്യുന്നതിന് പല സംസ്ഥാനങ്ങളിലും വളരെ അനുകൂലമായതിനാൽ എയുഎ മണിപ്പാൽ കാമ്പസ് പിരിച്ചുവിട്ടു. നിലവിൽ മുൻ വിദ്യാർത്ഥികൾക്ക് ട്രാൻസ്‌ക്രിപ്റ്റുകളും പേപ്പർവർക്കുകളും ആവശ്യമുള്ളിടത്ത് നൽകാൻ മണിപ്പാലിൽ സെക്രട്ടേറിയൽ, അഡ്മിനിസ്‌ട്രേറ്റീവ് സ്റ്റാഫ് മാത്രമേ ശേഷിക്കുന്നുള്ളൂ.
അംഗീകാരം
കാലിഫോർണിയയിലും കാലിഫോർണിയ മോഡൽ പിന്തുടരുന്ന പല യു.എസ്. സംസ്ഥാനങ്ങളിലും കെഎംസിഐസിയിൽ നടത്തിയ കോഴ്‌സ് വർക്ക് ലൈസൻസിനായി അംഗീകരിക്കപ്പെട്ടിട്ടില്ല. കെഎംസി ഇന്റർനാഷണൽ സെന്റർ എയുഎ കാമ്പസിന്റെ ഭാഗമാണെന്ന അമേരിക്കൻ യൂണിവേഴ്സിറ്റി ഓഫ് ആന്റിഗ്വയുടെ (എയുഎ) ദീർഘകാല വാദത്തെ കാലിഫോർണിയ മെഡിക്കൽ ബോർഡ് തള്ളിക്കളഞ്ഞു. കെഎംസി ഇന്റർനാഷണൽ സെന്റർ വിദ്യാർത്ഥികൾ അവരുടെ 'പ്രിലിമിനറി ക്ലിനിക്കൽ ട്രെയിനിംഗ് / ഇന്റേണൽ മെഡിസിൻ I' സെമസ്റ്റർ പൂർത്തിയാക്കിയതിന് ശേഷം USMLE ഘട്ടം 1-ന് സാക്ഷ്യപ്പെടുത്തിയിരിക്കുന്നു. കെഎംസി ഇന്റർനാഷണൽ സെന്റർ വിദ്യാർത്ഥികൾക്ക് (മണിപ്പാൽ കാമ്പസിൽ ആരംഭിക്കുന്ന എയുഎ വിദ്യാർത്ഥികൾ) അവരുടെ USMLE യ്ക്ക് എയുഎ സാക്ഷ്യപ്പെടുത്താൻ അനുവാദമുണ്ടെന്ന് ECFMG യുടെ ഓപ്പറേഷൻസ് അസോസിയേറ്റ് വൈസ് പ്രസിഡന്റ് ശ്രീ. വില്യം കെല്ലി, എയുഎ പ്രസിഡന്റ് ശ്രീ. നീൽ സൈമണുമായുള്ള കത്തിടപാടിൽ സ്ഥിരീകരിച്ചു.
മെഡിക്കൽ കൗൺസിൽ ഓഫ് ഇന്ത്യ
കെഎംസിഐസിയെ മെഡിക്കൽ കൗൺസിൽ ഓഫ് ഇന്ത്യ അംഗീകരിച്ചിട്ടില്ല, കാരണം അത് കൗൺസിൽ നിശ്ചയിച്ചിട്ടുള്ള MBBS- ഗ്രാന്റ് ലൈസൻസിംഗ് ആവശ്യകതകൾ നിറവേറ്റുന്നില്ല. കെഎംസി ഇന്റർനാഷണൽ സെന്റർ വിദ്യാർത്ഥികൾ ബിരുദത്തിന് മുമ്പ് യുഎസ് ലൈസൻസിംഗ് ആവശ്യകതകൾ നിറവേറ്റി.
ഐഎംഇഡി
അമേരിക്കൻ യൂണിവേഴ്സിറ്റി ഓഫ് ആന്റിഗ്വ കോളേജ് ഓഫ് മെഡിസിനിലെ രണ്ടാമത്തെ അക്കാദമിക് കാമ്പസാണ് കെഎംസി ഇന്റർനാഷണൽ സെന്റർ. അതിനാൽ എയുഎ-യുടെ IMED ലിസ്റ്റിംഗ് കെഎംസി ഇന്റർനാഷണൽ സെന്ററിനും ബാധകമാണ്.
വിദ്യാർത്ഥി ജീവിതം
വിദ്യാർത്ഥികൾക്ക് ചേരാൻ ഔദ്യോഗികമായി അംഗീകൃതമായ ഏതാനും സ്ഥാപനങ്ങൾ ഉണ്ടായിരുന്നു. മെഡിക്കൽ സ്റ്റുഡന്റ്‌സ് എയ്ഡിംഗ് ഇൻ ഇന്ത്യാസ് ഡെവലപ്‌മെന്റ് (എംഎസ്എഐഡി), സ്റ്റുഡന്റ് കൗൺസിൽ എന്നിവ ഇതിൽ ഉൾപ്പെടുന്നു. മറ്റ് കോളേജുകൾ അവതരിപ്പിച്ച സാംസ്കാരിക പ്രകടനങ്ങൾ വർഷം മുഴുവനും ഉണ്ടായിരുന്നു, അവകെഎംസി ഇന്റർനാഷണൽ സെന്റർ വിദ്യാർത്ഥികൾ കാണുകയോ പങ്കെടുക്കുകയോ ചെയ്യുമായിരുന്നു. ഇതിൽ ഏറ്റവും പ്രസിദ്ധമായത് മറ്റ് മണിപ്പാൽ സ്ഥാപനങ്ങൾ ഇന്നും നടത്തുന്ന വാർഷിക ഉത്സവ ആഘോഷമാണ്.
മിക്ക വിദ്യാർത്ഥി സംസ്കാരങ്ങളിലും ക്രിക്കറ്റ്, സോക്കർ, ബാസ്‌ക്കറ്റ് ബോൾ തുടങ്ങിയ കായിക വിനോദങ്ങൾ ഉൾപ്പെടുന്നു, അല്ലെങ്കിൽ എൻഡ് പോയിന്റ്, ഉഡുപ്പി, മംഗലാപുരം തുടങ്ങിയ പ്രാദേശിക കാഴ്ചകളിലേക്കുള്ള സന്ദർശനങ്ങൾ.
ക്ലാസ്റൂം
പരമ്പരാഗത അമേരിക്കൻ സ്കൂളുകളിൽ നിന്ന് വ്യത്യസ്തമായാണ് സെമസ്റ്ററുകൾ സംഘടിപ്പിച്ചത്. നിലവിൽ, 3 എൻട്രി സെമസ്റ്ററുകളുണ്ട് (മാർച്ച്, ജൂലൈ, സെപ്റ്റംബർ).
സ്റ്റുഡൻ്റ് കൗൺസിൽ
എല്ലാ കെഎംസിഐസി വിദ്യാർത്ഥികളും ഡീൻ പൂർണിമ ബാലിഗയുടെ അഡ്മിനിസ്ട്രേഷനും ഇടയിൽ വിദ്യാർഥികളുടെ ആവശ്യങ്ങൾ അവതരിപ്പിക്കുന്ന ഔദ്യോഗിക സംഘടനയാണ് സ്റ്റുഡൻ്റ് കൗൺസിൽ. എല്ലാ എക്‌സിക്യൂട്ടീവ് അംഗങ്ങളുമായും ക്ലാസ് പ്രതിനിധികളുമായും സംഘടന പ്രതിവാര മീറ്റിംഗുകൾ നടത്തി. പ്രസിഡന്റും വൈസ് പ്രസിഡന്റും ഡീനുമായി നേരിട്ട് സംഭാഷണം നടത്തുന്നു.
ക്ലാസ് പ്രതിനിധികൾ
ക്ലാസ് പ്രതിനിധികൾ കൗൺസിലിന്റെ അവിഭാജ്യ ഘടകവും കെഎംസിഐസിയിലെ അനുഭവവുമായിരുന്നു. ക്ലാസ്, സ്റ്റുഡന്റ് കൗൺസിൽ, ഫാക്കൽറ്റി, അഡ്മിനിസ്ട്രേഷൻ എന്നിവയ്ക്കിടയിൽ ഒരു ബന്ധമായി നിൽക്കാൻ ഒരു ബാച്ചിൽ നിന്ന് ഒരു വിദ്യാർത്ഥി തിരഞ്ഞെടുക്കപ്പെട്ടു. സിആറിന്റെ ചുമതലകൾ വിവാദമായിരുന്നു. വിദ്യാർത്ഥികൾ 1 സെമസ്റ്ററിന്റെ ടേമിലേക്കാണ് തിരഞ്ഞെടുക്കപ്പെട്ടത്, മണിപ്പാലിലെ അടിസ്ഥാന സയൻസസ് സെമസ്റ്ററുകൾ പൂർത്തിയാകുന്നത് വരെ വീണ്ടും വീണ്ടും തിരഞ്ഞെടുക്കപ്പെട്ടേക്കാം.
എംഎസ്എഐഡി
മെഡിക്കൽ സ്റ്റുഡന്റ്‌സ് എയ്ഡിംഗ് ഇൻ ഇന്ത്യസ് ഡെവലപ്‌മെന്റ് ഒരു സന്നദ്ധ ചാരിറ്റിയും സാമൂഹിക സംഘടനയുമാണ്.
വാർഷിക ദിനം
മണിപ്പാൽ കാമ്പസിലെ ഓരോ കോളേജിന്റെയും ടൂർ ഡി ഫോഴ്‌സ് എന്ന നിലയിൽ വാർഷിക പാരമ്പര്യം ആഘോഷിക്കപ്പെടുന്നു.
വൈറ്റ് കോട്ട് ചടങ്ങ്
'പ്രിലിമിനറി ക്ലിനിക്കൽ ട്രെയിനിംഗ് / ഇന്റേണൽ മെഡിസിൻ I' സെമസ്റ്റർ പൂർത്തിയാകുമ്പോൾ, വാലി വ്യൂ ഹോട്ടലിലെ ചൈത്യ ഹാളിൽ ഔദ്യോഗിക വൈറ്റ് കോട്ട് ചടങ്ങ് നടക്കുമായിരുന്നു. ഈ സംഭവം മണിപ്പാലിലെ ബാച്ചിന്റെ സമയത്തിന്റെ പൂർത്തീകരണത്തെ സൂചിപ്പിക്കുന്നു.
കൊപ്പൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
കൊപ്പൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, കർണാടകയിലെ കൊപ്പലിൽ സ്ഥിതി ചെയ്യുന്ന 2015 ൽ സ്ഥാപിതമായ ഒരു സർക്കാർ വൈദ്യശാസ്ത്ര കലാലയമാണ്. കോളേജിൽ 150 ബിരുദ എംബിബിഎസ് സീറ്റുകളുണ്ടെങ്കിലും ബിരുദാനന്തര ബിരുദ സീറ്റുകളില്ല. മെഡിക്കൽ കോളേജും മെഡിക്കൽ കോഴ്സുകളും മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്.
എം.ബി.ബി.എസ്
അഫിലിയേറ്റഡ് ആശുപത്രികളിൽ ഒരു വർഷത്തെ നിർബന്ധിത റൊട്ടേറ്റിംഗ് ഇന്റേൺഷിപ്പിനൊപ്പം നാലര വർഷത്തെ എംബിബിഎസ് കോഴ്‌സും കോളേജ് വാഗ്ദാനം ചെയ്യുന്നു.
പുറം കണ്ണികൾ
വർഗ്ഗം:Coordinates on Wikidata വർഗ്ഗം:കർണാടകയിലെ മെഡിക്കൽ കോളേജുകൾ
എമിലി എഡൻ
എമിലി എഡൻ 1797 മാർച്ച് 3 ന് ജനിച്ച ഒരു ഇംഗ്ലീഷ് കവയിത്രിയും നോവലിസ്റ്റുമായിരുന്നു. പത്തൊമ്പതാം നൂറ്റാണ്ടിലെ ഇംഗ്ലീഷ് ജീവിതം തൻറെ കൃതികളിലൂടെ നർമ്മരസത്തോടെ അവർ അവതരിപ്പിച്ചിരുന്നു.
ആദ്യകാലജീവിതം
വെസ്റ്റ്മിനിസ്റ്ററിൽ ജനിച്ച എമില ഏഡൻ, വില്ല്യം ഏഡന്റെയും എലീനർ എലിയട്ടിന്റെയും ഏഴാമത്തെ മകളായിരുന്നു. അവരുടെ മുപ്പതുകളിൽ എമിലി ഏഡനും സഹോദരി ഫാന്നിയും ഇന്ത്യയിലേയ്ക്കു യാത്ര ചെയ്തിരുന്നു. 1835 മുതൽ 1842 വരെയുള്ള കാലഘട്ടത്തിൽ അവരുടെ സഹോദരൻ ജോർജ്ജ് ഏഡൻ ഇന്ത്യയിൽ ഗവർണർ ജനറലായിരുന്നു. ഇന്ത്യയിൽ ജീവിച്ചിരുന്ന കാലത്തെക്കുറിച്ചുള്ള കുറിപ്പുകൾ അവർ എഴുതിയിട്ടുണ്ട്. “The Semi-Detached House” (1859), “The Semi-Attached Couple” (1860) എന്നിങ്ങനെ രണ്ടു വിജയകരങ്ങളായ നോവലുകൾ എഴുതിയിരുന്നു. 1829 ൽ എഴുതിയ “The Semi-Attached Couple” 1860 വരെ പ്രസിദ്ധീകരിക്കപ്പെട്ടിരുന്നില്ല. രണ്ടുനോവലുകളും ഹാസ്യരസപ്രധാനമായിരുന്നു. നിരൂപകർ ഈ കൃതികളെ എമിലി ഏഡന്റെ പ്രിയ കഥാകൃത്തായി ജെയിൻ ആസ്റ്റിന്റെ കൃതികളുമായി താരതമ്യം ചെയ്തിരുന്നു.
വർഗ്ഗം:ഇംഗ്ലീഷ് കവികൾ വർഗ്ഗം:ഇംഗ്ലീഷ് നോവലെഴുത്തുകാർ വർഗ്ഗം:1797-ൽ ജനിച്ചവർ വർഗ്ഗം:മാർച്ച് 3-ന് ജനിച്ചവർ വർഗ്ഗം:1869-ൽ മരിച്ചവർ വർഗ്ഗം:ഓഗസ്റ്റ് 5-ന് മരിച്ചവർ
പ്യൂപ്പിലറി റെസ്പോൺസ്
ലഘുചിത്രം| പ്യൂപ്പിൾ ഡൈലേഷനും കൺസ്ട്രിക്ഷനും ഒപ്റ്റിക്, ഒക്കുലോമോട്ടർ ക്രേനിയൽ നാഡികൾ വഴി പ്യൂപ്പിൾ വലുപ്പം വ്യത്യാസപ്പെടുന്ന ഒരു ഫിസിയോളജിക്കൽ പ്രതികരണമാണ് പ്യൂപ്പിലറി റെസ്പോൺസ്.
ഒരു കൺസ്ട്രിക്ഷൻ റെസ്പോൺസ് (മയോസിസ്), എന്നത് പ്യൂപ്പിളിൻ്റെ സങ്കോച പ്രതികരണമാണ്, ഇത് സ്ക്ലീറൽ ബക്കിളുകൾ അല്ലെങ്കിൽ ഓപിയറ്റ്സ്/ഒപിയോയിഡുകൾ അല്ലെങ്കിൽ ഹൈപ്പർ‌ടെൻഷൻ മരുന്നുകൾ പോലുള്ള മരുന്നുകൾ മൂലമാകാം. പാരസിംപതിറ്റിക് നാഡീവ്യൂഹം (പി‌എസ്‌എൻ‌എസ്) നിയന്ത്രിക്കുന്ന വൃത്താകൃതിയിലുള്ള ഐറിസ് സ്പിങ്ങ്റ്റർ പേശി ചുരുങ്ങുമ്പോൾ പ്യൂപ്പിൾ സങ്കോചം സംഭവിക്കുന്നു.
ഒരു ഡൈലേഷൻ റെസ്പോൺസ് (മിഡ്രിയാസിസ്) എന്നത് പ്യൂപ്പിളിൻ്റെ വലുപ്പം കൂട്ടലാണ്, ഇത് അഡ്രിനാലിൻ, ആന്റി കോളിനെർജിക് ഏജന്റുകൾ അല്ലെങ്കിൽ എംഡിഎംഎ, കൊക്കെയ്ൻ, ആംഫെറ്റാമൈനുകൾ, ഡിസോക്കേറ്റീവ്സ്, ചില ഹാലുസിനോജെനിക്സ് എന്നിവ പോലെെയുള്ള മരുന്നുകൾ മൂലം സംഭവിക്കാം. ഡൈലേറ്റർ പേശിയുടെ, സിമ്പതറ്റിക് നാഡീവ്യൂഹം (എസ്എൻ‌എസ്) നിയന്ത്രിക്കുന്ന സ്മൂത്ത് സെല്ലുകൾ ചുരുങ്ങുമ്പോഴാണ് പ്യൂപ്പിൾ വലുതാവുന്നത്.
പ്യൂപ്പിളറി പ്രതികരണത്തിന്റെ ലേറ്റൻസി (അത് സംഭവിക്കാൻ എടുക്കുന്ന സമയം) പ്രായത്തിനനുസരിച്ച് വർദ്ധിക്കുന്നു. കേന്ദ്ര നാഡീവ്യവസ്ഥ ഉത്തേജക മരുന്നുകളും ചില ഹാലുസിനോജെനിക് മരുന്നുകളും ഉപയോഗിക്കുന്നത് പ്യൂപ്പിൾ ഡൈലേഷന് കാരണമാകും.
നേത്രവിജ്ഞാനത്തിൽ, പ്യൂപ്പിലറി പ്രതികരണത്തെക്കുറിച്ചുള്ള പഠനങ്ങൾ വീഡിയോ പ്യൂപ്പിലോമെട്രി വഴി നടത്തുന്നു.
ഒരു പ്യൂപ്പിളിൻ്റെ വലുപ്പം മറ്റേതിനേക്കാൾ വ്യത്യാസപ്പെട്ടിരിക്കുന്ന അവസ്ഥയാണ് അനൈസോകോറിയ. വലത്ത്‌|ലഘുചിത്രം|350x350ബിന്ദു| ഒരു ഹോർണേഴ്സ് സിൻഡ്രോമിലെ പ്യൂപ്പിളിൻ്റെ ലീഷൻ സൈറ്റുകളുടെയും സിമ്പതറ്റിക് പാരസിംപതിക് ഇന്നർവേഷനും കാണിക്കുന്ന സ്കീം ലഘുചിത്രം| സിലിയറിയുടെയും സുപ്പീരിയർ സെർവിക്കൽ ഗാംഗ്ലിയയുടെയും സിമ്പതറ്റിക് കണക്ഷനുകൾ
അവലംബം
വർഗ്ഗം:പ്യൂപ്പിൾ
അവയവം മാറ്റിവയ്ക്കൽ
സാധാരണമായി മാറ്റിവയ്ക്കപെടുന്ന വിവിധ അവയവങ്ങൾ ഇവയൊക്കെ ആണ്.
കണ്ണുകൾ, വൃക്കകൾ, കരൾ, ഹൃദയം, മദ്ധ്യകർണത്തിലെ ഓസിക്കിളുകൾ എന്ന അസ്ഥികൾ, മജ്ജ, ശ്വാസകോശം, പാൻക്രിയാസ്, മുഖവും കൈകാലുകളും ലിംഗവും പോലെയുള്ള ശരീരഭാഗങ്ങൾ, ത്വക്ക്.
അവയവയ മാറ്റിവയ്ക്കൽ വൈദ്യമേഖലയിൽ തന്നെ ഏറ്റവും സങ്കീർണവും വെല്ലുവിളി ഉയർത്തുന്നതുമാണ്. അവയവം സ്വീകർത്താവ് നിരസിക്കുന്നതാണ് പ്രധാന വെല്ലുവിളി. സ്വീകർത്താവിന്റെ ശരീരത്തിലെ പ്രതിരോധ ശക്ത്തി പുതിയ അവയവത്തെ ഒരു അപകടം ആയി കരുതി നിരാകരിക്കാൻ ശ്രമിച്ചു കൊണ്ടേയിരിക്കും. ചില സാഹചര്യങ്ങളിൽ മാറ്റി വച്ച അവയവം തിരിചെടുക്കേണ്ട അവസ്ഥ വരാം. ജനിതകപരമായോ, വംശപരമായോ മറ്റെന്തെങ്കിലും തരത്തിലോ ഇണങ്ങിയ ആൾക്കാർ തമ്മിൽ അവയവ ദാനം നടത്തുന്നത് വഴി നിരാകരണം ഒരു പരിധി വരെ തടയാം.
ഓട്ടോഗ്രാഫ്റ്റ്
ഒരേ ശരീരത്തിൽ തന്നെ ഒരിടത്തു നിന്നും മറ്റൊരിടത്തേയ്ക്ക്‌ കലകളെ മാറ്റിവയ്ക്കുന്നതിനാണ് ഓട്ടോഗ്രാഫ്റ്റ് എന്ന് പറയുന്നത്. വീണ്ടും വളർന്നു വരാവുന്ന കലകൾ, മറ്റൊരിടത്ത് കല അത്യാവശ്യമാവുന്ന സാഹചര്യങ്ങൾ, അധികമുള്ള കലകൾ എന്നീ സാഹചര്യങ്ങളിൽ ആണ് ഇവ നടത്താറ്. ചില സമയത്ത് കലകൾ മാറ്റുകയും അവയോ അല്ലെങ്കിൽ ശരീരത്തെയോ ചികില്സിച്ചതിനു ശേഷം തിരിച്ചു ചേർക്കുകയും ചെയ്യാറുണ്ട്.
അലോഗ്രാഫ്റ്റ്
മറ്റൊരു ശരീരത്തിൽ നിന്നും അവയവം എടുത്തു ജനിതകമായ സാമ്യതകൾ ഇല്ലാത്ത വേറൊരു ശരീരത്തിൽ ചേർക്കുന്നതിനെ അലോഗ്രാഫ്റ്റ് എന്ന് വിളിക്കാം. ജനിതക വ്യതിയാനങ്ങൾ ഉള്ളത് കാരണം അവയവം സ്വീകരിക്കുന്ന ശരീരം അവയവത്തെ ഒരു അപകടം ആയി കാണുകയും രോഗപ്രതിരോധവ്യവസ്ഥ ഉണർത്തി അതിനെ നിരാകരിക്കാൻ ശ്രമിക്കുകയും ചെയ്യും. നിരാകരിക്കാനുള്ള സാധ്യത റിയാക്റ്റീവ് ആൻറിബോഡി പാനൽ എന്നൊരു പരീക്ഷണത്തിലൂടെ മനസ്സിലാക്കാവുന്നതാണ്
ഐസോഗ്രാഫ്റ്റ്
ജനിതകമായി സാമ്യതകൾ ഉള്ള ഇരട്ടകളിലും മറ്റും നടത്തുന്ന ആലോഗ്രാഫ്റ്റിനെ ഐസോഗ്രാഫ്റ്റ് എന്ന് വിളിക്കാം. ജീവശാസ്ത്ര പരമായി  ആലോഗ്രാഫ്റ്റ് തന്നെയെങ്കിലും ഐസോഗ്രാഫ്റ്റ് ചെയ്യുമ്പോൾ നിരാകരണ സാധ്യത ഇല്ല
കസീനോഗ്രാഫ്റ്റ്
ഒരു വർഗ്ഗത്തിൽ നിന്നും വേറൊരു വർഗത്തിലെക്കുള്ള അവയവ മാറ്റം ആണ് കസീനോഗ്രാഫ്റ്റ്. നിരാകരനത്തിന്റെ സാധ്യത വളരെ കൂടുതൽ ആയതിനാലും രോഗപ്രതിരോധ ശേഷികൽ തമ്മിൽ ബന്ധമില്ലാത്തതിനാലും വളരെ അപകടം നിറഞ്ഞ പ്രവർത്തിആണ് കസീനോ ഗ്രാഫ്റ്റ്
ഷാൻ കെ.ആർ.
2022 ലെ കേരള ലളിതകലാ അക്കാദമി സംസ്ഥാന ദൃശ്യകലാപുരസ്‌ക്കാരത്തിനർഹനായ ശിൽപ്പിയാണ് ഷാൻ കെ.ആർ.(ജനനം 1994)
ജീവിതരേഖ
തൃശൂരിലെ നെടുപുഴ സ്വദേശിയാണ്. തൃശൂരിലെ ഗവ. കോളേജ് ഓഫ് ഫൈൻ ആർട്‌സിൽ നിന്ന് ശില്പ വിഭാഗത്തിൽ ബിരുദം ലഭിച്ച അദ്ദേഹത്തിന് ബംഗാളിലെ ശാന്തിനികേതനിൽ നിന്നും ശില്പത്തിൽ ബിരുദാനന്തര ബിരുദവും ലഭിച്ചു. പുതിയ കാലത്തെ മാദ്ധ്യമങ്ങളിൽ പ്രാഗത്ഭ്യം സ്വായത്തമാക്കുന്നതിൽ ഷാൻ ഏറെ ശ്രദ്ധാലുവാണ് എന്നതുപോലെ പരമ്പരാഗത മാദ്ധ്യമങ്ങളിലും വളരെ നിപുണനാണ്. അതോടൊപ്പം ഡിജിറ്റൽ 2D & 3D  സ്‌കൾപ്റ്റിങ്ങിലും, ഡ്രോയിങ്ങിലും അദ്ദേഹം പ്രാവീണ്യം നേടി. ഇതിനുപുറമെ കലാചരിത്രത്തിലും നിരൂപണത്തിലും തൽപരൻകൂടിയാണ് ഷാൻ. 2016-17ലെ അക്കാദമിയുടെ സ്‌പെഷ്യൽമെൻഷൻ അവാർഡ് ലഭിച്ചിട്ടുള്ള അദ്ദേഹം യൂണിവേഴ്സിറ്റി ഓഫ് ഹൈദരാബാദ് ൽ സരോജിനി നായിഡു  സ്കൂൾ ഓഫ് ആർട്സ് ആൻഡ് കമ്മ്യൂണിക്കേഷനിൽ ശിൽപ്പ വിഭാഗത്തിൽ   ഗസ്റ്റ്‌ അദ്ധ്യപകനായി സേവനമനുഷ്ഠിക്കുന്നു. സംസ്ഥാനത്തും രാജ്യത്തിന്റെ പലഭാഗങ്ങളിലും സംഘടിപ്പിക്കപ്പെട്ട പ്രധാനപ്പെട്ട കലാക്യാമ്പുകളിലും വർക്ക്‌ഷോപ്പുകളിലും അദ്ദേഹം പങ്കെടുത്തിട്ടുണ്ടെന്നതിനുപുറമെ സംസ്ഥാനത്തും രാജ്യത്തിന്റെ പല ഭാഗത്തും സംഘടിപ്പിക്കുപ്പെട്ട ശ്രദ്ധേയ പ്രദർശനങ്ങളിൽ ഭാഗമായിട്ടുമുണ്ട്. കനോറിയ സെന്റർ ഫോർ ആർട്‌സിലെ ആർട്ടിസ്റ്റ്‌സ് റസിഡൻസി സ്‌കോളർഷിപ്പ്, അക്കാദമി നൽകുന്ന കെ. കരുണാകരൻ മെമ്മോറിയൽ സ്‌കോളർഷിപ്പ് എന്നിവ അദ്ദേഹത്തിന്റെ കരിയറിലെ പ്രധാനപ്പെട്ട നേട്ടങ്ങളിൽ ചിലതാണ്.
അവലംബം
<References/>
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:കേരളത്തിലെ ശില്പികൾ
ആനന്ദമോഹൻ ബോസ്
ബ്രിട്ടീഷ് രാജ് ഭരണകാലത്തിലെ ഇന്ത്യയിലെ പ്രമുഖ രാഷ്ട്രീയ നേതാവും ഒരു ബാരിസ്റ്ററുമായിരുന്നു ആനന്ദ മോഹൻ ബോസ് (আনন্দমোহন বসু) (23 സെപ്റ്റംബർ 1847 – 20 ഓഗസ്റ്റ് 1906). ഇന്ത്യൻ നാഷണൽ അസോസിയേഷൻ എന്ന സംഘടനയുടെ സ്ഥാപകനായിരുന്ന ആനന്ദമോഹൻ ബോസ്, പിന്നീട് ഇന്ത്യൻ നാഷണൽ കോൺഗ്രസിന്റെ സജീവ പ്രവർത്തകനായി. 1874-ൽ ആദ്യത്തെ ഇന്ത്യക്കാരനായ റാങ്‌ളർ (കേംബ്രിഡ്ജ് സർവകലാശാലയിൽനിന്നും ഗണിതശാസ്ത്രബിരുദ പഠനത്തിൽ മൂന്നാം വർഷം പൂർത്തിയാക്കുകയും ഫസ്റ്റ് ക്ലാസ് ഓണേഴ്സ് കരസ്ഥമാക്കുകയും ചെയ്യുന്ന വിദ്യാർത്ഥി) ആയി മാറി. ബ്രഹ്മോയിസത്തിന്റെ പ്രാദേശിക നേതാവും, ശിവാനന്ദ് ശാസ്ത്രിയോടൊപ്പം ആദി ധർമ്മത്തിന്റെ നേതാവുമായിരുന്നു ബോസ്. 1898-ൽ മദ്രാസിൽ വച്ചു നടന്ന ഇന്ത്യൻ നാഷണൽ കോൺഗ്രസിന്റെ സമ്മേളനത്തിൽ പ്രസിഡന്റായി തിരഞ്ഞെടുക്കപ്പെട്ടു.
ആദ്യകാല ജീവിതം
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലെ മിമേൻസിങ് ജില്ലയിലെ ജയ്‌സിദ്ധി ഗ്രാമത്തിൽ (ഇപ്പോൾ ബംഗ്ലാദേശിലെ കിഷോർഗഞ്ച് ജില്ലയിലെ ഇത്‌നാ ഉപസിലയിൽ സ്ഥിതി ചെയ്യുന്നു.) പദ്‌മലോചൻ ബോസ്, ഉമാകിഷോരി ദേവി എന്നിവരുടെ മകനായാണ് ആനന്ദമോഹൻ ജനിച്ചത്. മേമെൻസിങ് ജില്ലാ സ്കൂളിൽ നിന്നും മെട്രിക്കുലേഷൻ പരീക്ഷ വിജയിച്ചു. കൽക്കട്ടയിലെ പ്രസിഡൻസി കോളേജിൽ നിന്നും എഫ്.എ, ബി.എ പരീക്ഷകളും വിജയിച്ചു. ഈ രണ്ട് പരീക്ഷകളിലും ഒന്നാം റാങ്കോടുകൂടിയാണ് ആനന്ദമോഹൻ വിജയിച്ചത്. 1870-ൽ പ്രേംചന്ദ് റോയ്‌ചന്ദ് സ്റ്റുഡന്റ്ഷിപ്പ് ലഭിച്ചു. തുടർന്ന് 1878-ൽ കേശബ് ചന്ദ്ര സെന്നിനോടൊപ്പം ഇംഗ്ലണ്ടിലേക്ക് ഉപരിപഠനത്തിനായി പോയി.
സാധാരൺ ബ്രഹ്മ സമാജ്
സ്കൂൾ പഠനകാലം മുതൽ ബ്രഹ്മ ധർമ്മത്തോട് ആനന്ദമോഹൻ ബോസ് ആഭിമുഖ്യം പുലർത്തിയിരുന്നു. 1869-ൽ കേശബ് ചന്ദ്ര സെന്നിന്റെ സഹായത്തോടെ ആനന്ദമോഹനും ഭാര്യയായ സ്വർണപ്രഭാ ദേവിയും (ജഗദീഷ് ചന്ദ്ര ബോസിന്റെ സഹോദരി) ഔദ്യോഗികമായി ബ്രഹ്മ മതത്തിലേക്ക് പരിവർത്തനം ചെയ്തു. ബ്രഹ്മ സമാജത്തിലെ യുവാക്കളായ അംഗങ്ങൾ ശൈശവവിവാഹം, സംഘടനയുടെ പ്രവർത്തനം തുടങ്ങിയ വിഷയങ്ങളുമായി ബന്ധപ്പെട്ട് കേശബ് ചന്ദ്ര സെന്നുമായി അഭിപ്രായഭിന്നതകൾ പുലർത്തിയിരുന്നു. ഇതിനെത്തുടർന്ന് 1878 മേയ് 15-ന് കേശബ് ചന്ദ്ര സെൻ, ശിബ്‌നാഥ് ശാസ്ത്രി, ശിവ ചന്ദ്ര ദേബ്, ഉമേഷ് ചന്ദ്ര ദത്ത എന്നിവർ ചേർന്നുകൊണ്ട് സാധാരൺ ബ്രഹ്മ സമാജ് എന്ന പുതിയ സംഘടനയ്ക്ക് രൂപം നൽകി. ഈ സംഘടനയുടെ ആദ്യ പ്രസിഡന്റായി ആനന്ദമോഹൻ തിരഞ്ഞെടുക്കപ്പെട്ടു. 1879 ഏപ്രിൽ 27-ന് സാധാരൺ ബ്രഹ്മ സമാജിന്റെ വിദ്യാർത്ഥി സംഘടനയായ ഛാത്ര സമാജ് രൂപീകരിച്ചു. ഈ പ്രസ്ഥാനത്തിന്റെ ഭാഗമായി 1879-ൽ കൽക്കട്ടയിൽ സിറ്റി കോളേജ് എന്ന വിദ്യാഭ്യാസ സ്ഥാപനം സ്ഥാപിച്ചു.
രാഷ്ട്രീയ ജീവിതം
വിദ്യാഭ്യാസ കാലത്തുതന്നെ ആനന്ദമോഹൻ രാഷ്ട്രീയത്തിൽ തൽപ്പരനായിരുന്നു. ഇംഗ്ലണ്ടിൽ താമസിക്കുന്നതിനിടെ, മറ്റു ഇന്ത്യക്കാരോടൊപ്പം ചേർന്ന് ഇന്ത്യ സൊസൈറ്റി എന്ന സംഘടന രൂപീകരിച്ചു. ശിശിർ കുമാർ ഘോഷ് സ്ഥാപിച്ച ഇന്ത്യൻ ലീഗ് എന്ന സംഘടയിലും ആനന്ദമോഹൻ ബോസ് പ്രവർത്തിച്ചിരുന്നു. 1884 വരെ ഇന്ത്യൻ അസോസിയേഷന്റെ സെക്രട്ടറിയും തുടർന്ന് മരിക്കുന്നതുവരെ സംഘടനയുടെ പ്രസിഡന്റുമായിരുന്നു. വെർണാക്കുലർ പ്രസ് നിയമത്തിനെതിരെയും സിവിൽ സർവീസ് പരീക്ഷയ്ക്കുള്ള പരമാവധി പ്രായം കുറച്ചതിനെതിരെയുമുള്ള പ്രക്ഷോഭങ്ങളിൽ പങ്കെടുത്തിരുന്നു. 1905-ൽ ഫെഡറേഷൻ ഹാളിൽ വച്ചുനടന്ന ബംഗാൾ വിഭജനത്തിനെതിരെയുള്ള പ്രതിഷേധത്തിന്റെ പ്രധാന നേതാവായിരുന്നു ബോസ്. എന്നാൽ ഈ ചടങ്ങിൽ ബോസിന്റെ സന്ദേശം, വേദിയിൽ രബീന്ദ്രനാഥ് ടാഗോർ വായിക്കുകയുണ്ടായി.
സേവിംഗ്സ് ബാങ്ക് അക്കൗണ്ട്
വൃക്തിഗത ആവശൃങൾക് ഉപയോഗിക്കാനുതകുന ബാങ്ക് അക്കൗണ്ട്. പണം ആവശ്യമുള്ളപ്പോൾ പിൻവലികാം.എന്നാൽ പലിശ നിരക്ക് കുറഞ്ഞതാണ്.
വർഗ്ഗം:ബാങ്ക് അക്കൗണ്ട്
ചാപ്റ്റേഴ്സ്
നവാഗതനായ സുനിൽ ഇബ്രാഹിം തിരക്കഥയെഴുതി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ചാപ്റ്റേഴ്സ്. ശ്രീനിവാസൻ, നിവിൻ പോളി, ഹേമന്ത് മേനോൻ, വിനീത് കുമാർ, ധർമ്മജൻ, ഷൈൻ, അജു വർഗ്ഗീസ്, രജിത്ത് മേനോൻ, ഗൗതമി നായർ, റിയ സൈറ, കെ.പി.എ.സി. ലളിത, ലെന എന്നിവർ ഉൾപ്പെടെ ഒരു വലിയ താരനിരയാണ് ചിത്രത്തിൽ അഭിനയിച്ചിരിക്കുന്നത്. ഏതെങ്കിലും രീതിയിൽ പരസ്പരം ബന്ധപ്പെട്ടു കിടക്കുന്ന നാല് അദ്ധ്യായങ്ങളായാണ് ചിത്രത്തിന്റെ ആഖ്യാനശൈലി.
കാംപസ് ഓക്സിനൊപ്പം ചേർന്ന് കുർബാൻ ഫിലിംസിന്റെ ബാനറിൽ ഷഫീർ സേട്ടാണ് ചിത്രം നിർമ്മിച്ചത്. മെജോ ജോസഫാണ് സംഗീതസംവിധാനം നിർവ്വഹിച്ചിരിക്കുന്നത്. ഛായാഗ്രഹണവും ചിത്രസംയോജനവും യഥാക്രമം കൃഷ് കൈമൾ, വി. സാജൻ എന്നിവർ കൈകാര്യം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:റഫീക്ക് അഹമ്മദിന്റെ ഗാനങ്ങൾ
അബ്ദുറഹ്‌മാൻ അൽ ഔസാഇ
ഔസാഇ മദ്‌ഹബിന്റെ ആചാര്യനും ഇസ്‌ലാമിക പണ്ഡിതനുമായിരുന്നു അബൂ അംറ് അബ്ദുറഹ്‌മാൻ ഇബ്ൻ അംറ് അൽ ഔസാഇ എന്ന അബ്ദുറഹ്‌മാൻ അൽ ഔസാഇ. (أبو عمرو عبدُ الرحمٰن بن عمرو الأوزاعي) (707–774). ബനൂ ഹംദാൻ ഗോത്രത്തിലെ ഔസാഇ കുടുംബത്തിലാണ് ജനനമെന്നത് കൊണ്ട് ഔസാഇ എന്ന പേര് കൂടെ വന്നു. പലപ്പോഴും ഔസാഇ എന്ന ചുരുക്കപ്പേരിൽ അദ്ദേഹം വിളിക്കപ്പെട്ടുവന്നു.
ജീവിതരേഖ
സി.ഇ 707-ൽ ഇന്നത്തെ ലെബനോനിലെ ബാൽബെക് പ്രദേശത്താണ് അബ്ദുറഹ്‌മാൻ ജനിച്ചത് എന്ന് കരുതപ്പെടുന്നു. ഇന്ത്യൻ ഉപഭൂഖണ്ഡത്തിലെ സിന്ധിലാണ് ജനനം എന്നഭിപ്രായപ്പെടുന്ന പണ്ഡിതരും ഉണ്ട്.
പണ്ഡിതൻ
ഔസാഇയുടെ രചനകൾ വളരെക്കുറച്ച് മാത്രമേ നിലനിൽക്കുന്നുള്ളൂ. എന്നാൽ അദ്ദേഹത്തിന്റെ ചിന്തകളും ആശയങ്ങളും സംഹിതകളുമൊക്കെ അബൂയൂസഫിന്റെ വിമർശന ഗ്രന്ഥമായ അൽ റദ്ദ് അല സിയാർ അൽ ഔസാഇ യിൽ വിവരിക്കപ്പെടുന്നുണ്ട്. ഔസാഇയുടെ മദ്‌ഹബ് സിറിയ, ഉത്തരാഫ്രിക്ക, അന്തലൂസ് എന്നിവിടങ്ങളിൽ വികാസം പ്രാപിച്ചുവെങ്കിലും അതേ ആശയത്തിൽ രംഗത്തുവന്ന മാലികീ മദ്‌ഹബിന്റെ വികാസത്തോടെ അതിൽ ലയിക്കുകയായിരുന്നു.
അന്ത്യം
774-ൽ ലെബനാനിലെ ബൈറൂത്തിൽ വെച്ച് ഔസാഇ അന്തരിച്ചു.
ബോലാജി ഒഗുൻമോള
ഒരു നൈജീരിയൻ നടിയാണ് ബോലാജി ഒഗുൻമോള.
വ്യക്തിഗത ജീവിതവും വിദ്യാഭ്യാസവും
ഒഗുൻ‌മോള സെക്കണ്ടറി സ്‌കൂളിലെ വിദ്യാഭ്യസത്തിനുവേണ്ടി ഇബാദാനിലേക്ക് പോകുന്നതിന് മുമ്പ് തന്റെ പ്രാഥമിക വിദ്യാഭ്യാസം ഫിലോമിന നഴ്‌സറിയിലും എബ്യൂട്ട് മെട്ടയിലെ പ്രൈമറി സ്‌കൂളിലുമാണ് നേടിയത്. നാഷണൽ ഓപ്പൺ യൂണിവേഴ്സിറ്റി ഓഫ് നൈജീരിയയിൽ ബിസിനസ് മാനേജ്മെന്റും സംരംഭകത്വവും പഠിച്ചു. ഒഗുൻമോള ഐലോറിൻ സർവകലാശാലയിലെ പൂർവ്വ വിദ്യാർത്ഥി കൂടിയാണ്. റോയൽ ആർട്‌സ് അക്കാദമിയിൽ ഒരു അഭിനേതാവായി പ്രൊഫഷണൽ പരിശീലനം നേടി. തന്റെ ബന്ധ നിലയെക്കുറിച്ച് വാൻഗാർഡിനോട് സംസാരിച്ച ഒഗുൻമോള പറഞ്ഞു, "ഞാൻ അവിവാഹിതയാണ്, പക്ഷേ തിരയുന്നില്ല. ഞാൻ സ്വതന്ത്രയാണ്, പണം സമ്പാദിക്കാൻ കഠിനമായി പരിശ്രമിക്കുന്നു." വിജയകരമായ ബന്ധത്തിന് പണം ഒരു പ്രധാന ഘടകമാണെന്നും അവർ പറഞ്ഞു. 2016 ലെ ഒരു അഭിമുഖത്തിൽ, ലൈറ്റ് സ്കിൻ ചർമ്മമുള്ള പുരുഷന്മാരോട് താൻ കൂടുതൽ ആകർഷിക്കപ്പെടുന്നുണ്ടെങ്കിലും, ഒരു രൂപത്തിലും ബ്ലീച്ചിംഗ് പ്രോത്സാഹിപ്പിക്കുന്നില്ലെന്ന് അവർ പറഞ്ഞു.
കരിയർ
2013 ലെ നെക്സ്റ്റ് മൂവി സ്റ്റാർ റിയാലിറ്റി ഷോയിൽ ഒഗുൻമോള പങ്കെടുത്തിരുന്നു. ഒക്കോൺ ഗോസ് ടു സ്കൂൾ എന്ന ചിത്രത്തിലെ അവരുടെ വേഷം അവർ പ്രൊഫഷണലായി പ്രത്യക്ഷപ്പെട്ട ആദ്യ ചിത്രമായി ഉദ്ധരിക്കപ്പെടുന്നു.